10 Ғинуар 2018, 12:36\nБылтыр йыл аҙағында район хакимиәтенең ултырыштар залында БР Ауыл хужалығы министрлығы белгестәре “БР ауыл хужалығы кооперацияларын үҫтереү тураһында” темаһына уҡыу семинары уҙғарҙы. Уның эшендә район хакимиәте башлығы Рәмил Бохаров, ауыл биләмәһе башлыҡтары, хужалыҡ етәкселәре, фермерҙар, шәхси хужалыҡ алып барыусылар ҡатнашты.\nБылтыр йыл аҙағында район хакимиәтенең ултырыштар залында БР Ауыл хужалығы министрлығы белгестәре “БР ауыл хужалығы кооперацияларын үҫтереү тураһында” темаһына уҡыу семинары уҙғарҙы. Уның эшендә район\nхакимиәте башлығы Рәмил Бохаров, ауыл биләмәһе башлыҡтары, хужалыҡ етәкселәре, фермерҙар, шәхси хужалыҡ алып барыусылар ҡатнашты.\n-Бөгөн коопе-рацияларға берләшеүҙе тормош үҙе талап итә, - тип башланы үҙ сығышын Рәмил Зәкәриә улы. Артабан ул ошо тармаҡҡа анығыраҡ туҡталды.\n-Баҙар иҡтисады тормошобоҙға көндән-көн нығыраҡ үтеп инә бара. Хужалыҡтар ҙа, ауыл халҡы ла продукция етештереү буйынса һөҙөмтәлерәк эшләй. Әммә беҙ етештергән продукцияны эшкәртеп, тейешле хаҡҡа һата белмәйбеҙ. Бөгөнгө конкуренция шарттарында быны яңғыҙың ғына атҡарып сығыу мөмкин түгел. Шуға ла ауыл хужалығы кооперацияларына берләшеү берҙән-бер юл булып тора. Кооперацияларға дөйөм хужалыҡтар ғына түгел, фермерҙар, шәхси хужалыҡтар ҙа ҡушыла ала. Алға киткән сит илдәрҙә бер фермер бер нисә кооперацияла ағза булып торорға мөмкин. Башҡортостанда ла кооперациялар күренә башланы. Был йәһәттән районда ла ыңғай миҫалдар бар. Рәсми рәүештә кооперацияға ойошмаһалар ҙа, Сәйетбаба ауылында халыҡтан һөт йыйып сыр етештереү цехы астылар. Ошо уҡ ауылдан ит һәм башҡа продукциянан ярым фабрикаттар етештереүсе Лоҡмановтарҙы ла әйтеп үтергә була. “Күркәм дөйәғоштар” фермер хужалығы ла бер нисә тармаҡ – агротуризм, етештереү, эшкәртеү менән шөғөлләнә. Кооперациялар булдырыуҙың төп маҡсаты – дөйөм хужалыҡҡа (элекке колхоз, совхоз кеүек) мөмкин тиклем күберәк халыҡты йәлеп итеп, барыһы ла бер маҡсатҡа – юғары күрһәткестәргә өлгәшеү өсөн тырышыу. Бөгөн быны һис һүҙһеҙ башҡарып сығырға мөмкин. Тик берлектәге тырышлыҡ менән генә уңышҡа ирешергә була. Кооперацияларҙы һәр тармаҡта ла ойошторорға кәрәк. Умартасылыҡ, төҙөлөш тармағы, йөн, тире, йомортҡа, бәрәңге, йәшелсә йыйыу буйынса ла кооперацияларға берләшергә була. Һөт йыйыу тармағы ла (Бурлыла “Ғафури һөтө” кооперацияһы ойошторолдо) әле тулыһынса солғап алынмаған. Теләк булғанда быларҙы эшләргә була, - тине Рәмил Бохаров.\nАртабан һүҙ Өфө ҡунағы, БР Ауыл хужалығы министрлығы линияһы буйынса Башҡортостан Республикаһы Ауыл хужалығы консультациялау үҙәге директоры Ирек Сакаевҡа бирелде.\n- Ғафуриҙа 31 мең халыҡ йәшәй. Һеҙҙә шәхси хужалыҡтар ҙа, һыйыр малдары ла Әбйәлил районыныҡы менән сағыштырғанда байтаҡҡа күп. Ошо көстәрҙе бергә берләштерергә һәм етештереүҙе арттырып, күберәк табыш алырға өйрәнергә кәрәк. Унан килеп, яңы ойошторолған кооперацияларға дәүләт ярҙамы ла күрһәтелә. Был бик мөһим. Мәҫәлән, “Ғафури һөтө” кооперацияһы 3 миллион һум самаһы аҡсалата ярҙам алды. Тик был ярҙамды алыу өсөн үҙ средстволарың булыуы ла мотлаҡ. Ғөмүмән, бер кооперация ойоштороуға дәүләт 70 миллион һумға\nтиклем аҡса бүлә. Эште дөрөҫ итеп ойошторғанда был хыял түгел, ә ысынбарлыҡ.\nРеспубликала Саҡмағош, Баймаҡ райондарында уңышлы ғына эшләгән кооперативтар барлыҡҡа килде. Бөгөн республикала бәрәңгенең 90 проценттан ашыуы, йөндөң - 87, йәшелсәнең - 67, мал һәм ҡош итенең 51 проценты шәхси хужалыҡтарҙа етештерелә. Тик етештерелгәнде һаҡлау, эшкәртеү һәм сифатлы килеш сауҙаға сығарыу һәр кемдең дә ҡулынан килмәй. Йәшелсә һаҡлағыс, эшкәртеү цехы төҙөү өсөн кооперацияға берләшеүҙән дә ҡулай вариант юҡ.\nКооператив ағзаларының һәр береһе бер үк хоҡуҡҡа эйә, кемдер баш, кемдер түш түгел. Үҙҙәре араһынан һайлап ҡуйылған кооператив рәйесе лә башҡа ағзаларҙан хоҡуғы буйынса айырылмай. Германия-ла бер фермер 15-ләп кооперативта ағза булып тора. Унда бер кооперация яғыулыҡ таба, икенсеһе продукция етештерә, өсөнсөһө - эшкәртә, дүртенсеһе те-йешле хаҡҡа һатыу өсөн урынын хәстәрләй һ.б. Кооперацияға берләшеү өсөн беҙҙә кәмендә 1-2 юридик һәм 5-6 физик шәхес булыуы мотлаҡ. Быны һеҙҙең районда эшләп була һәм уны булдырыу көнүҙәк мәсьәлә булып тора, - тине Ирек Зөфәр улы.\nАртабан ул слайдтар ярҙамында һәм уҡыусы балаларға аңлатҡан кеүек аҡбур менән таҡтаға һыҙып, мал һуйыу цехы кооперацияһын төҙөү схемаһын һыҙып күрһәтте һәм аңлатма бирҙе. Был осраҡта кооперация ағзалары үҙ малын һатмай, ә һуйыр өсөн генә тапшыра һәм күрһәтелгән хеҙмәт (мал һуйған) өсөн генә хаҡ түләй. Ә продукцияны тулыһынса үҙенә ала, йәки килешеү нигеҙендә тейешле хаҡҡа һатып ебәрә ала. Бындай алым районда элек “Родина” агрофирмаһына Рифҡәт Фәйзуллин етәкселек иткән дәүерҙә бер ни тиклем ҡулланылды. Ҡайһы бер хужалыҡтар агрофирмаға мал тапшырып, ундағы цехтарҙа колбаса эшләтеп, йә булмаһа итте быҡтырып, консервалатып алырҙар ине.\n-Ғафуриҙа күпләп бал етештерелә, урмандарығыҙҙа бәшмәк тә күп һәм ошондай продукцияларҙы фасовкалап һатыуға сығарырға мөмкин. Сит илдән һатып алыуға ҡарағанда үҙебеҙҙәге сифатлы продукцияға иғтибарҙы көсәйтәйек, бының өсөн кооперацияларға берләшәйек. БР Ауыл хужалығы консультациялау үҙәге һеҙгә һәр саҡ ярҙам итергә әҙер, - тине Ирек Сакаев.\nСығышының һуңында уға һорау биреүселәр байтаҡ булды.Тағы ла ҡыҙыҡһыныусылар булһа, түбәндәге телефон номеры буйынса уға бушлай шылтырата ала: 8-800-2-505-605.\nСеминарҙа шулай уҡ Ауыл хужалығы министрлығы вәкиле Т.А.Банникова хеҙмәтте һаҡлау һәм хәүефһеҙлек мәсьәләһе буйынса сығыш яһаны. Ауыл хужалығы эштәре барышында фажиғәле хәлдәрҙең артыуы менән бәйле хәүефһеҙлек мәсьәләһенә иғтибар арта. Былтыр көҙ айҙарында ғына республикала 22 фажиғәле хәл була һәм шуларҙың береһе “Урожай” крәҫтиән хужалығында булды. Тәжрибәле механизатор (эш стажы 24 йыл) кукуруз урған мәлдә фажиғәгә тарыны. Ошондай хәлдәргә юл ҡуймаҫ өсөн хәүефһеҙлек талаптарын теүәл үтәү мотлаҡ һәм тейешле белгестәр инс-труктаж үткәрергә бурыслы. Коллективта илленән артыҡ кеше эшләһә, хеҙмәтте һаҡлау буйынса айырым штат булырға тейеш. Эшләүселәр һаны 50-гә тулмаһа, етәксенең бойороғо менән яуаплы бер кеше тәғәйенләнә. Ул коллективта инструктаж уҙғара, махсус журналға теркәй бара. Сығыш яһаусы 2018 йыл аҙағына тиклем эш урындарын аттестациялау кәрәклеген, һәр кемдең медицина тикшереүе үтергә тейешлеген иҫкәртте.\nСеминар һуңында ҡыҙыҡһыныусылар үҙҙәрен борсоған һорауҙарға яуап ала алды.


Ҙур проект уңышлы сафҡа индерелде\n9 Ғинуар 2020, 12:15\nКисә Рәсәй Президенты Төркиәлә булып, илебеҙҙең ҙур проектының уңышлы сафҡа индерелеүенә ҡыуанып ҡайтты. Әле эштәр бының менән генә тамамланмай.\n"Төрөк ағымы" газ үткәргесе ике өлөштән тора. Береһенән зәңгәр яғыулыҡ Төркиәгә килһә, икенсеһенән Европаның көньяҡ һәм көньяҡ-көнсығыш дәүләттәре файҙаланасаҡ.\nВладимир Путин газ үткәргесте эшләтеп ебәреү тантанаһында билдәләүенсә, был бик мөһим проект. Әйткәндәй, Төркиә күптән инде беҙҙең газды ҡуллана. Сөнки "Зәңгәр ағым" газ үткәргесе эшләй. Быныһы иһә - яңы маршрут. Әле беренсе өлөшө асылды, яҡын йылдарҙа Болгария, Сербия, Греция ла ошо газ үткәргестән файҙа күрәсәк.\nТөркиә Президенты Рәжәп Тайып Эрдоган да үҙенең сәләмләү сығышында күп көс һалынған "Төрөк ағымы" проектын маҡтаны. Ошо уртаҡ эш ғәмәлгә ашырылғанда Рәсәй менән Төркиә хеҙмәттәшлеге башҡаларға өлгө күрһәтерлек итеп эшләгән, бүтән яңы уртаҡ проекттарға юл асҡан.\nЯңылыҡ авторы: Алһыу Ишемғолова, “Йәшлек” гәзите.


Бында киләсәк уҡый » Табын\nБында киләсәк уҡый\n03 октября 2017 йыл | Мәғариф\nЯңы уҡыу йылы башланып мәктәптәр балаларҙың шат тауыштарына күмелгән мәлдә Уҡытыусылар көнө билдәләнә. Байрам алдынан Бурлы урта мәктәбендә булдыҡ.\nДиректор Рауил Солтанморатов ҡаршы алып, мәктәп менән таныштырҙы. Бурлы мәктәбенә 4 филиал – Ҡормантау, Березовка, Яугилде башланғыс мәктәп-балалар баҡсалары, Байымбәт балалар баҡсаһы ҡарай. Быйыл 192 (Бурлыла – 140) уҡыусы белем ала. Уҙған уҡыу йылында 11-се класты 7 (шуларҙың берәүһе алтын миҙалға), 9-сы класты 11 уҡыусы тамамлаған. Сығарылыш кластар уҡыусыларының барыһы ла юғары һәм урта һөнәри белем биреү уҡыу йорттарына уҡырға ингән. Шуға күрә яңы уҡыу йылында 10-сы класс юҡ. 2015 йылдан алып "Уңайлы мөхит” республика программаһы буйынса эшләйҙәр. Мәктәпкә ингән ерҙә үк пандус, коридорҙарҙа тактиль плиткаларҙан һалынған һуҡмаҡ, стена буйлап тотоноп йөрөү яйланмаһы ҡуйылған, кластар махсус өҫтәл-трансформер, ултырғыс, интерактив таҡталар, клавиатура, тауыш көсәйткес һәм башҡа яйланмалар менән йыһазландырылған. Ишектәр, гардероб та яраҡлаштырып эшләнгән.\nМәктәп яны участкаһында йәшелсә-емештән мул уңыш үҫтереп алғандар. Мәктәп ашханаһын ҡышҡылыҡҡа йәшелсә менән тәьмин итеүҙән тыш, төрлө йәрминкәләрҙә әүҙем ҡатнаша Бурлы мәктәбе коллективы. Быйыл бигерәк тә алма баҡсаһының уңышы күп булған. Был мәктәптә матур традиция булдырғандар – һәр сығарылыш класс мәктәп яны участкаһына емеш ағасы ултырта.\nМәктәп коллективында үҙ эшенә яуаплы ҡараған, ижади эшләгән уҡытыусылар бихисап. Шуларҙың береһе - 30 йыл ғүмерен мәғарифҡа арнаған тәжрибәле математика уҡытыусыһы Светлана Рәжәп ҡыҙы Абдуллина (фотоһы 1-се биттә).\nЯугилде ауылында тыуып үҫкән ҡыҙ бәләкәйҙән математика уҡытыусыһы булырға хыяллана. Әле уҡырға төшмәгән сағында уҡ ата-әсәһе эштән ҡайтыуға шкаф, стеналарға хәрефтәр түгел, һандар яҙып сыбарлап бөткән була. Уйнарға килгән иптәш ҡыҙҙарын да "парта” артына ултыртып, уҡытыусы булып "уҡыта”. Мәктәптә лә ошо фәнде үҙ итә ул. Шуға ла урта мәктәпте тамамлағас, икеләнеп тормай, Стәрлетамаҡ педагогия институтына уҡырға инә. Күңелле студент йылдары бик тиҙ үтеп китә. Ҡулына диплом алған йәш уҡытыусыға Ташбүкән мәктәбенә йүнәлтмә бирәләр.\n6 йыл эшләгәс, Бурлы мәктәбенә ҡайта. Уҡыусыларына математика фәне серҙәрен өйрәтеү менән бергә класс етәкселеген дә, клас-тан тыш эштәрҙе алып барырға ла, ғаиләһен ҡарарға, донъяһын көтөргә, көн һайын өйгә ҡайтҡан ҡосаҡ-ҡосаҡ дәфтәрҙәрҙе тикшерергә лә өлгөрә уңған уҡытыусы. Үҙ фәненә ҡыҙыҡһыныу, һөйөү тыуҙыра алған Светлана Рәжәп ҡыҙын уҡыусылары ла, ата-әсәләр ҙә ихтирам итә. Быйыл 8-се класты етәкләй ул. "30 йыл эш дәүеремдә дүртенсе сығарылышым был. Татыу, берҙәм класыбыҙҙа 22 бала. Һәр эштә лә дуҫ, әүҙемдәр, уҡыуҙа ла тырыштар - араларында "4”-кә, "5”-кә өлгәшеүселәр күберәк,” - ти уҡытыусы.\nУл әҙерләгән сығарылыш класс уҡыусылары йылдың-йылы Берҙәм дәүләт имтихандарында һәйбәт һөҙөмтәләр күрһәтә. Тәжрибәле уҡытыусы район семинарҙарында асыҡ дәрестәр бирә, "Йыл уҡытыусыһы” һөнәри бәйгеһендә ҡатнашып, номинацияла еңеү яулай. Светлана Рәжәп ҡыҙының хеҙмәте Башҡортостан Республикаһы Мәғариф министрлығының, район Советының, мәғариф бүлегенең Маҡтау грамоталары менән билдәләнгән.\nТынғыһыҙ, яуаплы уҡытыусы һөнәрен һайлауына бер ҙә үкенмәй Светлана Рәжәп ҡыҙы. Уҡыусыларының бөтмәҫ-төкәнмәҫ һорауҙарын ишетер, ҡыҙыҡһыныусан ҡараштарын күрер өсөн көн дә иртән мәктәпкә ашыға ул.


Республика банктар биргән кредит күләме буйынса илдә бишенсе урында килә // Иҡтисад | новости башинформ.рф\nРеспублика банктар биргән кредит күләме буйынса илдә бишенсе урында килә\n16:38, 18 августа 2016 Иҡтисад\nӨФӨ, 2016 йыл, 18 август. /«Башинформ» мәғлүмәт агентлығы, Ольга Мортазина/.\nБашҡортостан банктар биргән кредит күләме буйынса илдә бишенсе урынды биләй. Берләшкән кредит бюроһы аналитиктары II кварталға йомғаҡ яһаны. Алда ике баш ҡала төбәге һәм Свердловск өлкәһе килә. Апрель-июнь айҙарында республика халҡы 225,4 мең кредит алған. Уның дөйөм суммаһы 22,28 миллиард һумдан ашыу тәшкил иткән.\nБашҡортостан ҡулаҡса (бишенсе урында, 157 мең кредит, уртаса күләме 87,74 мең һум), автокредит (бишенсе урында, 2,65 мең кредит, уртаса күләме 504,6 мең һум) һәм бирелгән кредит карталары һаны (61 мең карта, кредиттың уртаса күләме 36,5 мең) буйынса тәүге ун төбәк иҫәбендә.\nРеспублика ипотека буйынса тәүге ун төбәк исемлегенә инмәне.


Ғариза яҙылған кеүек талаптар ҙур булмаған иска - Бөтә Япония онлайн юрист. Юпонский хоҡуҡи портал адвокат ҙур.\nҒариза яҙылған кеүек талаптар ҙур булмаған иска\nӘгәр һеҙҙән рөхсәт алмаған һәм аҡса йәлеп бәхәстәр, ваҡ йәки суд дәғүәләре буйынса килештереүсе сездә мөмкинлеге барБыл бәләкәй граждандарҙың юридик форумында дөйөм көйләү өсөн дәғүәләр, судья рәйес түгел, ә заклятие. Һеҙ ваҡ дәғүәләр асылды биреү буйынса ғаризаһы исковой ғәмәлгә, улар һеҙгә мөнәсәбәте һеҙҙең яҙығыҙ. Ҡайһы бер төп ҡағиҙәләрҙе рәүешендә һаҡланып ҡалған был мөһим документтар әҙерләнә. Исковый ғариза формаһын һеҙ, йә булмаһа урындағы суд йәки судҡа сайтында скачать формаһы. Был арауыҡ формалары өсөн һәм бөтә мәғлүмәти тәьминәт тармағында, юридик дәғүә биреү өсөн кәрәк. Ҡайһы бер судҡа биреүсе форма тултырып, онлайн тултырып була, ә һуңынан распечатывать.\nБыл оптималь вариант, сөнки ул эшләй белдерҙе, тамуҡ һәм разборчиво, ответчик һәм судья. Ответчик тейешле атамаһы Юридик яҡтан теүәл һәм башҡа атамаһының дөрөҫ яҙылышы һеҙҙең менән тулыһынса тәьмин итергә тейеш, шулай уҡ уның телефон һәм адрестары, әгәр сездә бар улар.\nӘгәр һеҙ ҡаршы судҡа биреп, бизнес, компания исеме биреү, дәүләт теркәүе. Һәр эшҡыуарға, башҡа аҫтында эшләй, уның хужаһының исеме теркәлгән тейеш ул фиктивно, арзан онлайн һәм был мәғлүмәт булырға тейеш түгел дәүләт органдарына йәки судҡа, уларҙың реестрын алып бара был. Теркәлгән булһа, һеҙ судҡа биреү, ваҡ дәғүәләшеүҙәр сәбәбе. Төп мәғлүмәттәр генә һеҙгә кәрәк, һеҙгә ышанып һәм хоҡуҡи договор килешеү менән баҫым яһап, ответчик боҙа. Йәки һезгә кәрәк түгел иҫбат ҡанундарында яҙып бирелгән, суд йәки телдән сығыш тыңлауҙары ваҡытында экспонаттар менән был һеҙ яһаны, әгәр был кәрәк. Һеҙ уны сумманың бер өлөшө һынып бөтә дәғүәләр ҡушма: зыян реаль, мәҫәлән, шулай уҡ пенялар һәм штрафтар ответчик мөнәсәбәттәренең юридик яҡтан нығытыла. Ҡайһы бер ваҡ-төйәк өсөн ябай текст арауығы һеҙ суд тяж тәьмин флажок ҡуйып, асылда өсөн эштәр күрһәтелгән.\nНью-Йорк формалары ваҡ дәғүәләшеүҙәр, мәҫәлән, исемлектәр, флажок, егерме һигеҙ төрлө сәбәптәр арҡаһында ғәмәлгә, автомобилгә зыян килгәнтикшереү (туҡтатып).\nШулай уҡ башҡа тармаҡтар өсөн берҙәм форма тәҡдим итә (ҡыҫҡаса булһа).\nҺуңғы һөйләмдәр формаһында йәки һеҙ судына бирелгән сумманы доллар һеҙҙең дәғүәләргә, хатта һуңғы тиндәрен. Был һан, һеҙҙең суждения рәйеслек сумманы билдәләү өсөн ҡулланыла, судья булып, һин еңергә тейеш. Теләһә ниндәй осраҡта һеҙ шулай уҡ юридик хоҡуҡлы сығымдарын ҡаплауҙы талап итеү, теркәү кеүек йыйыу, суд тәртибендәге дәғүәләр һәм сығымдар ответчик. хеҙмәттәрен күрһәтергә була Ҡултамғаһы һәм дата һәм урыны күрһәтелгән.\nнотариус формаһы аҫҡы өлөшө дәғүәләре булған, әгәр был закон буйынса талап ителә.\nҺеҙ тулы исеме дөрөҫ яҙылышы распечатывать юридик. Әгәр сездә бар, адвокаттар, был мәсьәлә һеҙҙе, һеҙ уны тейеш расписываться урыны, адресы һәм телефон табып, урынын күрһәтеп, шулай уҡ (ҡайһы бер юрисдикцияһында), уның дәүләт номеры бар. Һеҙ судҡа биреүгә ғаризалар ҡабул итергә һәм теркәргә исковый секретары йыйыу, биреү һәм уның тәртибенән, ответчик тейеш һеҙҙең хеҙмәт итә, йә үҙенең, процесс сервер аша, почта буйынса хат йәки заказной.\nИнновацион белешмә нәшер нигеҙ һала.\nE pèrmit di coneccion di Japon


Рейдтар дауам итә\n14 Октябрь , 09:10\nРайон хакимиәте башлығының ауыл хужалығы һорауҙары буйынса беренсе урынбаҫары Азат Шәрипов Билал биләмәһенә ҡараған ауылдарҙағы сауҙа нөктәләрен ҡарап сыҡты...\nРеспублика Башлығының Указы үтәлешен тикшереү, кешеләрҙең тейешле режимды күҙәтеүен тикшереү өсөн район хакимиәтенең эштәр идарасыһы Илгиз Байымов менән ҡаланың сауҙа нөктәләрен байҡап сыҡтыҡ. Әйтергә кәрәк, Баймаҡта һатыусылар ғына түгел, ә һатып алыусыларҙың күпселеге лә битлектә йөрөй. Быға үткән аҙналағы район хакимиәте башлығы Фәнис Әминев, шулай уҡ тейешле ойошмалар менән берлектә сауҙа секторы рейдтар ҙа булышлыҡ иткәндер.\nЯңы сикләүҙәрҙе аңлатыу, ковидҡа ҡаршы берҙәм көс менән көрәшеү мөһимлеген аңлатыу маҡсатында аҙна дауамында рейдтар дауам итте һәм итәсәк. Район хакимиәте башлығының ауыл хужалығы һорауҙары буйынса беренсе урынбаҫары Азат Шәрипов Билал биләмәһенә ҡараған ауылдарҙағы сауҙа нөктәләрен ҡарап сыҡты. Азат Булат улы пандемия осоронда магазиндарҙа һаҡланыу саралары, халыҡты хеҙмәтләндереү, Роспотребнадзорҙың яңы ҡарарҙын аңлатты. Ул шулай уҡ коронавирусҡа ҡаршы вакцина яһатыу мөһимлеге һәм башҡа кешеләрҙе борсоған һорауҙарға йәнле әңгәмә лә ҡорҙо.\nСауҙа бүлеге һәм тейешле хеҙмәттәр тарафынан үткәрелгән рейд та һөҙөмтәле булды. Тәүҙә универмагҡа туҡталабыҙ. Бында антиковид инспекторы итеп ҡуйылған хеҙмәткәр ҡаршы алды. Ул ковидтан вакцина яһатыу тураһындағы сертификат йәки ошо ауырыуҙы һуңғы ярты йыл эсендә кисереү йәки ПЦР тест булыу-булмауы тураһында һорау бирҙе. Ыңғай яуап биргәндәр генә сауҙа нөктәһенә үтә алды. “Гранд” сауҙа үҙәгендә лә тәртип булдырылған. Һатыусылар был сикләүҙәр һатыу кимәленә насар йоғонто яһамаҫмы икән тип борсолоуын белдерҙе. Артабан “Арҡайым” сауҙа нөктәһенә туҡталабыҙ. Сауҙа нөктәһенең администраторы Динара Һунаршина үҙенә антиковид инспекторы бурысын алған. Республика Башлығының Указы буйынса индерелгән бар сикләүҙәр күҙәтелә. Был көндө “Мегаполис” сауҙа нөктәһенә инергә теләүселәр бик күп булып сыҡты. Тик уларҙың яртыһы – вакцина яһатмаған. Сикләүҙәрҙе аңлатып, уларҙы индермәгәс, ризаһыҙлыҡ күрһәтеүселәр ҙә, әрләшеп, бинаға үтеп инергә маташыусылар ҙа табылды.


Шәп ҡош ул тауыҡ\n№ 1 июль 2016\n“Йәйғор” гәзитенең форумы\nТөп бит Гәзиттең архивы №1 июль 2016 Шәп ҡош ул тауыҡ\n26.07.2016 00:00\tӘлфиә АҠБУТИНА, Нуриман районы.\nАуылдарҙағы тырыштар шәхси хужалыҡта табыш алыу юлдарын табып тора. Нуриман районы үҙәге Ҡыҙылъярҙа йәшәгән Тимерғәлиевтар ғаиләһе тоҡомло тауыҡтар үрсетә һәм был шөғөлдөң файҙа килтереренә ҙур өмөт бағлай.\nКүңелгә Нуриман ята\nТимерғәлиевтар дүрт йыл элек Өфөнән күсеп килгән. Ғаилә башлығы Рөстәм – Балтас яғынан, ә Гүзәл сығышы менән Белорет районынан булһа ла, төйәкләнер урын итеп беҙҙең яҡты һайлайҙар. «Беренсенән, бик күркәм төбәк, – ти Гүзәл был һайлауҙың серен аңлатып. – Әсәйемдең тыуған ауылы Саруаға килеп йөрөй инек. Был яҡты күптән яратабыҙ. Икенсенән, Рөстәм Ғәҙәттән тыш хәлдәр министрлығы подразделениеһында водитель булып эшләгәс, уға йөрөргә яҡын булһын тип тә уйланыҡ».\nГүзәл, балаларын ҡарап, өйҙә тора. Өс улдары бар, кескәйенә – йәш ярым, өлкәне ун ике йәштә. Ете йәшлек уртансылары тыумыштан зәғиф булған. Саф һауа, таҙа ризыҡ, иркенлек хәлен яҡшыртыр тип өмөтләнеп, ауыл еренә күсенергә ҡарар иткәндәр.\nҠыҙылъярға килеп урынлашҡас, тауыҡ аҫрамаҡсы булып, 70-80 һумлыҡ себештәр һатып алғандар. Тик был ҡәҙимге генә ҡоштарҙың – ни йомортҡаһы, ни ите тигәндәй, уларҙы оҡшатмағандар. Интернеттан тауыҡтар донъяһын өйрәнгәндән һуң, тоҡомло ҡоштар алып үрсетергә булғандар. Маҡсат булһа, ғәмәлгә ашырыу юлдары табыла бит ул. Тоҡомло тауыҡтар табыу ҡыйын булмаған, етмәһә, Рәсәй буйлап йыш командировкаларға йөрөгән Рөстәм, ҡайҙа барһа ла, береһенән-береһе хикмәтлерәк тауыҡтар алып ҡайтыр булып киткән. Шулай итеп, ғаиләнең ит һәм йомортҡа мәсьәләһе хәл ителә.\nХәҙер һәр береһенең яратҡан тоҡомдары бар. Рөстәмгә орпингтон, брама, виандот ише эре кәүҙәле ит-йомортҡа тауыҡтары оҡшай, Гүзәл күркәм ҡиәфәтле биҙәүес тауыҡтар йүнәлеше менән ҡыҙыҡһына. Ебәк ҡытай тауығы, «ву-цзы» тигән ҡытай тоҡомо, павлово, бресс-галь, голланд тоҡомдары матур була.\nҺәр тоҡомдо килтереп сығарыу өсөн кешелек бик күп көс һалған, һәр ҡайһыһы оҙайлы һайлап алыуҙар үткән, камиллаштырылған. Һәр тоҡомдоң үҙ тарихы бар. Мәҫәлән, орпингтондар Англияла көйәҙ инглиздәрҙең талаптарына яраҡлаштырып сығарылған. Баҡһаң, улар аҡ тиреле тауыҡтарҙы ғына ашай икән, ә Америка халҡы һары тирелегә өҫтөнлөк бирә, шуға унан килтерелгән тоҡомдар инглиздәргә оҡшап етмәй. Орпингтон әтәстәре – 5,7, тауыҡтары 5,5 килоға етә. Йылына 140-160 йомортҡа һалалар. Брама тауыҡтары ла бик итләс. Был тоҡом Азияла сығарылған. Әтәсе – 4,5, тауығы 3,5 килоға етә. Браманы иткә генә түгел, йомортҡаға ла тоталар, етмәһә, ул бик күркәм ҡиәфәтле.\nВиандот XIX быуатта Төньяҡ Америкала барлыҡҡа килгән. Уға индеецтар ҡәбиләһенең исеме бирелгән, сөнки ҡара ҡаймалы көмөшһыу ҡанаттары индеецтарҙың баш кейемен хәтерләтә икән. 1911 йылда Рәсәйгә күсерелгәндәр. Хәҙер инде төҫ буйынса уның 15-ләп төрө бар. Ыҡсым кәүҙәле был тоҡомдоң (әтәсе – 3,5, тауығы 2,5 килоға тиклем тарта) йомортҡалары эре генә була. Тауыҡтары беренсе йылында 200-гә тиклем йомортҡа бирһә, артабан бер аҙ кәмеп, 170-кә тиклем йомортҡа һала.\nБыл тоҡомдарға ҡараған ҡоштар ашауға талымһыҙ, һалҡынға сыҙамлы, төҫ-ҡиәфәттәре бик күркәм.\nРөстәм менән Гүзәлдең хужалығында донъялағы иң ҙур тауыҡтарҙы – джерси бәһлеүәндәрен дә күрергә була. АҠШ-тың Нью-Джерси штатында ХХ быуат башында сығарылған улар. Әтәсенең ауырлығы 5,9 килоға етә, бер йәшлек сағында уҡ 5 килограмм тарта. Был ҡоштар бик ҙур булғанлыҡтан оса алмай, шуға уларҙы тәпәш кенә кәртә эсендә лә аҫрап була. Төнәкте лә, йомортҡа һала торған ояны ла тәпәш ҡуйырға, йә булмаһа менеп-төшөп йөрөрлөк таҡта һөйәргә кәрәк. Һыуыҡҡа сыҙамлы булһалар ҙа, кикректәре тиҙ өшөүсән икән, шуға һауа температураһы 0 градустан түбәнәйә башлаһа, кикректәрен майлау, үҙҙәрен йылыға индереү хәйерле. Кәүҙә ауыр булғас, йомортҡа баҫып ултырған тауыҡ уларҙы һытыусан була, шуға себештәрҙе инкубаторҙа сығарыу кәңәш ителә.\nГүзәлдең ҡоштары араһында уның иң яратҡан тоҡомо – ҡытай ебәк тауыҡтары. Улар тереләй ни бары 1-1,5 килограмм тарта. Бүрекле, йөнтәҫ тәпәйле бәләкәс кенә был тауыҡтарҙың йөнө мамыҡтай нескә һәм йомшаҡ, туҙырап тора, шуға ҡош үҙе пудель этенә оҡшаш. Тәпәйҙәре – биш бармаҡлы.\nҠытай ебәк тауыҡтары тураһында беренсе яҙмаларҙы беҙҙең эраға тиклем 400-ләп йыл элек йәшәгән фәйләсүф Аристотель ҡалдырған. Уларҙы «бесәй йөнлө тауыҡтар» тип атаған. Ебәк тауыҡтарҙың йөнөн ҡырҡалар ҙа бына тигән йөн еп эрләп алалар икән. Бер ҡырҡыуҙа һәр тауыҡ 75 грамм самаһы йөн бирә, бер ай тигәндә яңыһы үҫеп етә.\nҠытай ебәк тауығының тиреһе, ите ҡара төҫтә була, шуға өйрәнмәгән кеше уны ашарға ҡыйынһына, әммә ите лә, һурпаһы ла иҫ киткес шифалы икән. Хәлһеҙгә хәл кертә торған был ризыҡты ҡытайҙар ҡатын-ҡыҙ сирҙәренән, туберкулездан һәм башҡа ауырыуҙарҙан дауаланыу өсөн ҡуллана. Бонн зоологтары ҡара итте тикшергәндән һуң уның аминокислоталарға, кальцийға, витаминдарға бай булыуын асыҡлаған. Унда ҡанды таҙарта, бөйөр, талаҡ, енси ағзалар эшмәкәрлеген яҡшырта торған матдәләр табылған. Шифаһын арттырыу өсөн Ҡытай медицинаһы ҡара итле тауыҡ һурпаһына женьшень, әфлисун ҡабығы, имбирь, аҡ ямс һалып бешерергә ҡуша.\nҺуңғы осорҙа был ҡош Америка һәм Европа илдәрендә лә бик үтемле булып киткән. Уны үрсетеү һәм итен етештереүҙе сәнәғәт кимәленә ҡуйғандар.\nБыл тауыҡтарҙы ҡарау һәм ашатыуҙың әллә ни ҡыйынлығы юҡ, тип иҫәпләй Гүзәл. Себештәренә, йомортҡаһына һорау бар, тимәк, уны табыш сығанағына әйләндерергә була.\nҺәр сәфәрҙән – яңы ҡош\nҒөмүмән, Тимерғәлиевтар аҫраған 12 төр тоҡом тауыҡтарының барыһына ла халыҡ араһында ҡыҙыҡһыныу арта бара. Ғаилә тоҡомло ҡошсолоҡ менән етди шөғөлләнә, тоҡомдарҙың сафлығы тураһында ҡайғырта. Рөстәм һәр командировкаһынан яңы ҡоштар алып ҡайта. Мәҫәлән, бер тоҡомдоң әтәсе Воронеждан булһа, тауығы Мәскәүҙән. Шулай ҡан яңыртыла һәм тоҡомдоң яҡшы сифаттары һаҡлана.\nГүзәл менән Рөстәм әле йорт яны хужалығында үрсетелә ала торған бройлерҙар йүнәлешенә иғтибар биргән. Йыл һайын бройлер себештәре һатып алып тормайһың, йомортҡа һалдыраһың да себештәрен үҙ инкубаторыңда сығараһың – бик уңайлы һәм табышлы эш булмаҡсы был.\nТырыш, егәрле Тимерғәлиевтар тауыҡ үрсетеү буйынса белгес булып бөткән, бай тәжрибәгә эйәләр. Ҡыҙыҡһыныусыларға кәңәштәре менән ярҙам итергә әҙерҙәр. Нуриман районының һабантуйындағы ҡаҙаныштар күргәҙмәһендә лә уларҙың тауыҡтары ҡуйылған ситлектәр тирәһенән кеше өҙөлмәне.\nСайтта төрлө материалдар ҡулланыу Интернет сетендә авторҙың исемен күрһәтеүҙе һәм гипер тексты урынлаштырыу талап ителә. Хоҡуҡҡа эйә булыусының ғына яҙма рәүешендә рөхсәте буйынса сайтта төрлө материалдарҙы ҡулланыу Интернет сетендә рөхсәт ителә.\nБлаговещен ҡалаһы һәм Благовешен районының “Йәйғор” газетаһы. Башҡортостан Республикаһы, Благовешен ҡалаһы, Киров урамы,3 Электрон почтаһы:panorama0184@mail.ru


Гимназияла - "Башҡорт йыры " конкурсы\nЙыр - башҡорт музыка сәнғәтенең киң таралған жанрҙарының береһе, халыҡтың борондан килгән тормош юлдашы. Йырһыҙ кеше ғүмерен күҙ алдына килтереү мөмкин түгел. Таланттарҙы барлау, уларҙы үҫтереү маҡсатында гимназияла "Башҡорт йыры" конкурсы уҙғарылды.\n"Башҡорт йыры" конкурсының финалын балалар көтөп алды. Был сара III турҙан торҙо. Бәйгелә барыһы 41 конкурсант ҡатнашты. Шуларҙың 24-е II турға һайлап алынды. I турҙың баһалау ағзалары ситтән саҡырылған ҡунаҡ, "Йәшлек-шоу" йыр конкурсының еңеүсеһе Сәйет Сәйетғәлин, гимназияның музыка уҡытыусыһы һәм хор етәксеһе Айгөл Фәрүәз ҡыҙы Ишбаева, 8 "е" класы тәрбиәсеһе,музыка белгесе Зифа Илшат ҡыҙы Мәҡсүтова булды.\n22 ноябрь "Башҡорт йыры" ң киләһе туры булды, был этапта жюри итеп профессиональ йырсылар саҡырылды. Башҡортостан Республикаһының атҡаҙанған артисы, Мәжит Ғафури исемендәге Башҡорт дәүләт академия драма театрының актрисаһы, билдәле әҫәрҙәрҙең төп ролдәрен башҡарыусы, үҙенең күркәм тауышы менән тамашаны йәлеп итеүсе йырсыбыҙ Алһыу Бәхтиева, моңло тауышы менән таң ҡалдырған йырсыбыҙ, республика йыр бәйгеләре конкурсы лауреаты РадмирТуйсин, Башҡортостан Республикаһының атҡаҙанған артисы, актер, танылған йырсы Илнур Лоҡманов II турҙағы ҡатнашыусыларҙы баһаланы. Улар 24 конкурстанттың 15 ҡатнашыусыһын финалға һайлап алды. Һәр жюри үҙенә конкурсантты һайлап алды һәм финалға уларҙы әҙерләне. 7 декабрь "Башҡорт йыры" конкурсының гала-концерты үтте. Сарала һәр конкурсанттың ныҡлы әҙерлеге күренде, береһенән - береһе матур сығыш яһаны. Жюри ағзаларына иң - иңдәрҙе һайлау ауырға тура килде. Бәйге булғас, еңеүселәр билдәләнде. 1-се урын 8 класс уҡыусыһы Килдин Искәндәр менән 9 класс егете Һатлыҡов Артурға бирелде. 2-се урынға 7-се класс уҡыусыһы Шәймәрҙәнов Илшат менән 10-сы класс уҡыусыһы Ҡотлоюлова Азалина лайыҡ булды. 3-сө урынды 10-сы класс уҡыусыһы Төркмәнова Айзилә, 9-сы класс уҡыусыһы Йәғәфәрова Нурзилә, 11-се класс уҡыусыһы Манапова Нургизә бүләште. "Нәзәкәтлек" номинацияһы еңеүсеһе - Киреева Аделина, " Иң яҡшы дуэт " номинацияһы еңеүсеһе - Ишемғолова Регина менән Задин Альберт, " Заман стиле " номинацияһы еңеүсеһе - Низаметдинова Алһыу, " Өмөт" номинацияһы еңеүсеһе - Хөснийәрова Алтынай, "Иң яҡшы ансамбль " номинацияһы еңеүсеһе 9 Д класы булды. Бар ҡатнашыусыларға ла иҫтәлеккә дипломдар һәм бүләктәр тапшырылды. Алһыу Бәхтива балаларға изге теләктәрен әйтеп, бүләктәрен бирҙе. "Башҡорт йыры" конкурсы матур байрам кисәһенә әүерелде һәм онотолмаҫ тәьҫораттар ҡалдырҙы. Был сара барыһына ла оҡшаны. Еңеүселәрҙе тағы бер тапҡыр ҡотлайбыҙ, ижади үрҙәр теләйбеҙ!\n9а класы тәрбиәсеһе Әхмәтова Гүзәлиә Мөҙәрис ҡыҙы


«Башнефть» элементар көкөрт етештереү буйынса яңы ҡулайламаны сафҡа индерҙе // Иҡтисад | новости башинформ.рф\n«Башнефть» элементар көкөрт етештереү буйынса яңы ҡулайламаны сафҡа индерҙе\n17:13, 4 сентября 2015 Иҡтисад\n«Башнефть» элементар көкөрт етештереү буйынса яңы ҡулайламаны сафҡа индерҙе Фото: Олег Яровиков\nӨФӨ, 2015 йыл, 4 сентябрь. /«Башинформ» мәғлүмәт агентлығы, Розалиә Вәлиева/.\n«Башнефть» компанияһы «Башнефть-Өфөнефтехим» филиалының етештереү майҙансығында элементар көкөрт етештереү буйынса ҡулайламаның яңы технологик линияһын сафҡа индерҙе. Проектҡа инвестициялар күләме 2,4 миллиард тәшкил иткән, тип хәбәр итә компанияның матбуғат хеҙмәте.\nҠулайламаны асыу тантанаһында Башҡортостан Башлығы Рөстәм Хәмитов, «Башнефть» компанияһы президенты Александр Корсик һәм Өфө хакимиәте башлығы Ирек Ялалов ҡатнашты.\n— Быйылдан башлап дәүләткә ҡараған «Башнефть» компанияһы тотороҡло, ышаныслы эшләй, иҡтисади күрһәткестәре лә һәйбәт, — тине Башҡортостан Башлығы Рөстәм Хәмитов. — Бөгөнгө ваҡиға — яңы ҡулайламаны сафҡа индереү компания өсөн ғәҙәти. Ошо ҡулайламаның экология йүнәлеше лә мөһим. Бөтә мәсьәләләр ҙә хәл ителеп бөтмәһә лә, дөйөм алғанда, етештереүҙең тирә-йүнгә кире йоғонтоһо кәмей.\nЭлементар көкөрт етештереү буйынса ҡулайлама гидротаҙартыу, гидрокрекинг, әкрен кокслау процестарында барлыҡҡа килгән көкөрт водородын утилләштереүҙе тиҙләтә.\nЯңы технологик линия ошо ҡулайлама ҡеүәтенең кәрәкле резервын булдырыуҙы тәьмин итә. Сөнки Евро-5 яғыулығын сығарыуға күсеү өсөн яңыртыу һөҙөмтәһендә гидротаҙартыу процестары һөҙөмтәлелегенең артыуы һуңғы йылдарҙа көкөрт водороды булған газ күләменең артыуына һәм «Башнефть-Өфөнефтехим» филиалының элементар көкөрт етештереү буйынса ҡулайламаның ғәмәлдәге дүрт технологик линияһы ҡеүәтен тулыһынса тиерлек тәьмин итеүгә килтерҙе.\nЭлементар көкөрт етештереү буйынса ҡулайламаның бишенсе технологик линияһын төҙөү 2014 йылда башланды. Генераль проектлаусы — «Башгипронефтехим» дәүләт унитар предприятиеһы, төҙөлөштөң генераль подрядсыһы — «Востокнефтезаводмонтаж акционерҙар компанияһы» асыҡ акционерҙар йәмғиәте.


Рәсәй Ғәҙәттән тыш хәлдәр министрлығының махсус бортында "Өфө" аэропортына Украинанан 119 ҡасаҡ килде\nУларҙың 38-е балалар. Украина граждандары аратабан Бәләбәй һәм Бөрө ҡалаларындағы ваҡытлыса урынлашыу пунктарына ебәрелде.\nҒәҙәттән тыш хәлдәр министрлығы һәм Юл хәрәкәте хәүефһеҙлеге дәүләт инспекцияһы хеҙмәткәрҙәре оҙатыуында Украина граждандары "Сәләмәтлек шишмәһе" профилакторийында асылған ваҡытлыса пунктҡа урынлаштырылды. Ярҙамға мохтаждарға йылы аш бирелде. Улар менән табиптар һәм психологтар эшләй. Украина граждандары аратабан Бәләбәй һәм Бөрө ҡалаларындағы ваҡытлыса урынлашыу пунктарына ебәрелде. Беҙҙең хәбәрселәр Украиналағы һуғыштан Рәсәйгә һыйыныусылар менән Бәләбәй районында осрашты.\nЛуганск өлкәһенән Рәсәйгә һыйынған Бузынниковтар ғаиләһе, һуңғы тәүлектәрҙә тәүге тапҡыр тыныс шарттарҙа өҫтәл артында йыйылған. Табын һығылып тормаһа ла урамда шартлау тауыштары ишетелмәй, тип шатлана улар. Балаларының яҙмышы өсөн борсолған ата-әсә Рәсәйгә һыйыныуҙы хуп күргән. Кинйә улдары Никита Украина хәрбиҙәре менән осрашыуҙы һаман да онота алмай.\nРайонға әлегә Украинан Рәсәйгә һыйынған 80 кеше урынлаштырылды. Шулай ҙа киләһе көндәрҙә уларҙың һаны артыуы ихтимал, тигән фекерҙә урындағы етәкселәр. Һуңғы үҙгәрештәрҙе иҫәпкә алып, Бәләбәй ҡалаһында 45 һәм Приют ҡасабаһында 60 кешегә иҫәпләгән ваҡытлыса урынлаштырыу пункты ойошторолған.\nУрындағы халыҡ та ҡасаҡтарҙың хәлен аңлап эш итә. Тәүге төркөм килеүгә урындағы йүнселдәр көнкүреш кәрәк-яраҡтары, кейем-һалымдан торған ярҙам әҙерләгән. Бынан тыш Бәләбәйҙе ваҡытлыса төйәк иткән Украина граждандары ентекле медицина тикшереүе аша үткәреләсәк. Мәжбүри күскенсе статусын юллау эше лә кисекмәҫтән башҡарыласаҡ, тигән фекерҙә урындағы власть вәкилдәре.


"Ҡәйнәм-ҡайным - алтын ҡаҙнам" » "Йәшлек" гәзите\nГазета "Йәшлек" » Конкурстар » "Ҡәйнәм-ҡайным - алтын ҡаҙнам"\nУлар – бөтәбеҙгә лә ныҡлы терәк\nОбъявления / "Ҡәйнәм-ҡайным - алтын ҡаҙнам" // 15-04-2017, 13:16\nҠайныбыҙ Айытбай һәм бейемебеҙ Рәхимә Ҡәҙерғоловтар балаларын, бәхет нигеҙе – тырыш хеҙмәттә, тип тәрбиәләй\nМул һыулы, гүзәл тәбиғәтле Ейәнсура ерендә егәрле матур ғаиләләр бихисап. Шуларҙың береһе – Үрге Бикбирҙе ауылында йәшәүсе ҡайным Айытбай Кинйәбай улы һәм бейемем Рәхимә Сәйеткәрәй ҡыҙы Ҡәҙерғоловтар....\nОбъявления / "Ҡәйнәм-ҡайным - алтын ҡаҙнам" // 13-04-2017, 13:11\nЯрҙамсы ла, кәңәшсе лә, халыҡ йолаларын һаҡлаусы ла\nОбъявления / "Ҡәйнәм-ҡайным - алтын ҡаҙнам" // 11-04-2017, 13:44\nҺигеҙенсе тиҫтәһен ваҡлаусы ҡәйнәм сүрә-мөнәжәттәр уҡый, йырлап-бейеп конкурстарҙа ла ҡатнаша, тегергә, бәйләргә, ҡорама ҡорарға ла ваҡыт таба.\nҠәйнәм Венера Сиражетдин ҡыҙы Абдрахманова Баймаҡ районының Басай ауылында йәшәүсе ҙур ғаиләлә һигеҙ малай араһында иң бәләкәй ҡыҙ булып, 1941 йылдың 20 майында донъяға килгән. Башланғыс класты ауылда уҡып, һигеҙенсе класты күрше ауылда тамамлаған. Бәрәс ҡарап, фермала йөрөмәйһең инде тип, өсөнсө ағалары уны Магнитогорск ҡалаһына ҡунаҡҡа алып ҡайта. Ағаһының таныштары 17 йәшлек кенә ҡыҙҙы күреп, үҙҙәренең ҡустыһына димләп, кәләш итеп алған. Шулай итеп, Баймаҡ ҡыҙы йәшләй генә Әбйәлил районының Баҡыр-Үҙәк ауылына килен булып төшә. Унда күбеһенсә кәҫтән яһалған өйҙәр – землянкалар ғына була. Иҙәне ер, бәләкәй генә солан, шуға ялғанып һыйыр кәртәһе башланған. Йәй етһә, балсыҡ соҡорона барып, утыҙ ҡаҙаҡлы биҙрәләр менән көйәнтәләп балсыҡ алып ҡайтып, уны ҡаймаҡ ҡуйылығына тиклем болғатып, әремдән һепертке эшләп, шул ер иҙәнде балсыҡ менән тигеҙләп ҡуйғандар. “Һуңынан һыу һирпеп һеперәһең дә шул ун көнгә ҡәҙәр етә торғайны”, – тип һөйләй ҡәйнәм....\nҠарт һалдатҡа - 90 йәш\nОбъявления / "Ҡәйнәм-ҡайным - алтын ҡаҙнам" // 2-04-2017, 10:53\nҺәр мәлгә, һәр миҙгелгә шатланып йәшәйҙәр\nСибай ҡалаһынан Мөкәрәмә Шәһит ҡыҙы һәм Хәбиб Шөғәйеп улы Азаматовтарҙың бергә-бергә йәшәүҙәренә быйыл теүәл 60 йыл.\nӘ ғаилә башлығы – Бөйөк Ватан һуғышы ветераны Хәбиб Шөғәйеп улы 90 йәшлек ғүмер үренә аяҡ баҫты...\nОбъявления / "Ҡәйнәм-ҡайным - алтын ҡаҙнам" // 28-03-2017, 11:31\nРайоныбыҙҙың хозур тәбиғәтле Буранғол ауылы элек-электән үҙенең күркәм ғаиләләре менән дан тотҡан төбәктәрҙең береһе. Ҡунаҡсыл, ихлас кешеләр йәшәй бында. Йорттар төрлө төҫтә балҡый, ҡапҡаларҙа аҡҡош, күгәрсен һүрәттәре күҙ яуын ала, йәй көндәрендә баҡсалар аллы-гөллө сәскәләргә күмелә. Ошондай төбәктең килене булырға яҙҙы миңә. Ҡәйнәм һәм ҡайным Факиһа һәм Вәғиз Оморҙаҡовтар – лайыҡлы ғүмер кисергән кешеләр. Быйыл уларҙың бергә йәшәүенә 60 йыл тула. Шуныһы ғәжәп итерлек: улар бер-береһен тәүгә ижәп көнөндә генә күрә...\nОбъявления / "Ҡәйнәм-ҡайным - алтын ҡаҙнам" // 26-03-2017, 15:18\nҒәзиз кешеләребеҙҙең яҡшы сифаттарын үҙебеҙгә һеңдерергә тырышабыҙ\nСығышым менән Мәләүез ҡыҙымын. Бөрйәнгә килен булып килгәнгә 13 йыл да үтеп бара. «Ҡәйнәм-ҡайным – алтын ҡаҙнам» конкурсында ҡатнашмай булдыра алманым. Сөнки улар минең иң яҡын, ғәзиз кешеләрем. Ҡайным Ғарифулла Ниғмәт улына 58 йәш. Улар ҡәйнәм менән бергә 37 йыл татыу ғүмер кисерә. Өс балаға ғүмер бүләк иткәндәр. Тыныс, баҫалҡы, аҡыллы ҡайныма ҡарап һоҡланып бөтә алмайым. Үҙем бәләкәйҙән атай наҙынан мәхрүм булғанға күрә ул миңә үҙ атайымдай яҡын. унан бер ҡасан да ауыр һүҙ ишеткәнем булманы һәм, Алла бирһә, ишетмәҫмен дә тип ышанам. Ике киленен дә яҡын күрә, тигеҙ ярата ул. Һәр саҡ ярҙам итеп тора. Икебеҙ генә белгән серҙәребеҙ ҙә бар. килен булып төшкән тәүге йылдарҙа булды был хәл. Ҡәйнәмдәр ҡунаҡ саҡырғайны. Мине ҡәйнәм һыйыр һауырға сығарҙы ла, үҙе ҡунаҡтарҙы ҡараны. Эй, һыйыр сәбәләнә, үҙенә яҡын да ебәрмәй. Ни эшләргә белмәй ҡурҡып ҡалдым, өйгә инеп әйтер инем, оялам, ят кешеләр ҙә күп. Шул саҡ ҡайным, тышта йөрөй ине, ярҙамға килде. “Һә” тигәнсе һыйырҙы һауҙы ла бирҙе, ә мин быҙауға тип алып сыҡҡан икмәк киҫәген тотҡан килеш аптырап торам. Беҙҙең яҡта быҙауҙы һыйырға ҡушмай торғайнылар бит. Ә иң ҡыҙығы, биҙрәләге һөттө тотоп өйгә ингәс, маладис киленең, һыйырын да һауа икән, тигәндәргә нисек инде, мин түгел, ҡайным һауып бирҙе, тип әйтәһең. Шундай ҡыҙыҡ та, уңайһыҙ ҙа хәл килеп сыҡты....\nОбъявления / "Ҡәйнәм-ҡайным - алтын ҡаҙнам" // 23-03-2017, 15:13\nТи халыҡтың мәҡәле.\nЮҡҡа ғына әйтмәйҙәрҙер,\nБарҙыр уның сәбәбе.\nКем ул ҡайны? Кем ҡәйнә?\nНимә ул алтын ҡаҙна?\nТөпкә төшөп уйлай торғас,\nҮтеп киткән бер аҙна....


Ҙур бәхеткә юл - Сибайский государственный башкирский театр драмы им. А. Мубарякова\nГлавная » Пресса о нас » Ҙур бәхеткә юл\nАрыҫлан Мөбәрәков исемендәге Сибай дәүләт башҡорт драма театрында эшләп, бар ғүмерен сәнғәткә арнаған Башҡортостандың халыҡ артисткаһы Нурзиә Әхмәт ҡыҙы Әбдрәшитованың бәхет сере ябай. «Сит илгә түгел, Сибайҙан да сыҡманым. Баш ҡалаға ла күп тапҡыр саҡырҙылар. Барманым. Илем – бер, ирем – бер, ике улым, әлхәмдүлилләһ, минең бар донъям – шул, ошолай дауам итһен», – тип аңлата ул уны. Әүлиәләй генә кешеләр янда булыуын аҙаҡ, һуңлап аңлағас, «аһ» итеп ҡалыуыбыҙ – шуны белмәүҙән, тигән фекерҙә актриса. Бәхеттең кескәй генә нәмәләрҙән хасил булыуын ул бала саҡтан аңлай. Бәхеттең әсәйҙә, ғаилә тыныслығында икәнен, уға сабыр ғына барырға кәрәклеген дә ул бик иртә төшөнә. Шуға ла уны күҙ ҡараһылай һаҡлай. Һайлаған юлына, йәренә тоғро ҡала. Театр – заман көҙгөһө, халыҡтың мәҙәнилек кимәле. Сибай төбәгендә, Урал аръяғында урынлашҡан театрыбыҙҙың үҙенә генә хас яҡты милли асылы рухыбыҙҙы байытһа, уны булдырыуҙа Нурзиә Әбдрәшитованың роле иҫ киткес ҙур.\nКеше олоғайған көндә лә үҙенең тәбиғи асылына төшөнөргә тырыша. Нурзиә Әхмәт ҡыҙы бала сағын иҫләргә яратмай, әммә бер күренеш һаман күҙ алдында. Остоҡ ҡына, бәләкәй генә бала таңдан тороп иҙән һеперә, мейестә ут яна, уның алдында – бейек ултырғыс. Үгәй әсәһе эштән ҡайтып инә лә, ҡыҙыҡайға шунда менеп ултырырға бойора. Сабый ултырғысҡа терһәгенә таянып, үрмәләп саҡ күтәрелә. Ултырыуы була, елле беләк, бөтә асыуын бәләкәй ҡыҙыҡайға төшөрөп, бар көсөнә осора һуға. Осҡан саҡта рәхәт ул: ҡауырый кеүек кенә елферләп барып төшә иҙәнгә. Имгәкләп яңынан ултырғысҡа үрмәләгәндә уйлай: иламаҫҡа! Йәнә ҡабатлана был күренеш. Тағы оса ҡыҙыҡай… Әсе йән йәрәхәте йөрәген һыҙлатһа ла, түҙә бәләкәс. Ғүмерҙә лә кешегә бәләһен һалып иламай, мыжымай ул. Тормошта ла ошо асылын раҫлай Нурзиә. Олоғайғас ҡына яралып уңалған йөрәк яраларынан уның ошо ауырлыҡтарҙы лайыҡлы үтеүен белгәндәрҙер. 65 йәшлек үренә килеп еткәндә ул ошо хаҡта йыш уйлана. Үҙенә юлды үҙе яра алыуына, әҙгә сабыр итеп, күп юлдар үтеүенә, тормоштоң матурлығына, кешеләргә хайран булып йәшәй алыуына шөкөр итә. Учалы районының Комсомольск моделле мәҙәниәт йортоноң «Уйташ» халыҡ театрында Айгиз Баймөхәмәтовтың «Ташлама, әсәй!» повесы буйынса инсценировканы сәхнәгә ҡуйыусы режиссер итеп саҡырылғас та, уға тотоноуҙы һуҙып йөрөй. Бөтөнләй икенсе төрлө идея һәм һығымта менән ҡуя ул аҙаҡ был спектаклде. Үлгән әсәй менән баланың осрашҡан сәхнәһен үҙ һүҙҙәре менән сығара: осоп барып төшкәндә иламаҫҡа, шул ваҡытта ғына был донъяның һынауҙарын лайыҡлы үтәһең! Бала, уҡыу йортон тамамлап, үҙе тәрбиәләнгән балалар йортона директор булып ҡайта. Эйе, һәр ваҡыт һин унда һынау үтәһең. Килеп ингәс, уны бәләкәйе-ҙуры һырып ала. Ултырайым ғына тигәндә, ултырғысын тартып алалар. Әйләнеп ҡараһа – бәләкәй генә бер бала. Ул да һынау үткәрергә өйрәнгән! Йәш директор иҙәнгә «шап» итеп ултыра төшә. Эштең айышына төшөнгәс, асыуланмай, көлә лә: «Бына был үҙебеҙсә!» – ти. Бәләкәстәр бит уны яңы директор булараҡ ҡына ҡабул итә. Үҙҙәре һымаҡ балалар йортонда үҫеүен белмәй. Шунда ул кескәйҙәрҙе янына йыйып, былай ти: «Мунса яҡҡанда беҙҙән йәш, кәрлә ҡайындан миндек һындырталар ине. Ҡарап киләм – аҡ ҡайын ботаҡтарын һындырған һайын бирешмәйенсә, төп-төҙ булып, өҫкә үрләгән. Ни өсөн бала күңеле лә яуызлыҡтан зәғифләнмәй? Сөнки ул бер ваҡытта ла һындырған һайын «ауырта» тимәй. Хәтерендә тик яҡтылыҡты ғына тота. Уны күпме генә ҡыйнаһалар ҙа, үс һаҡламай, тик йәшәүгә ынтыла. Ул шуны ғына белә. Хоҙай уға башҡа хис әлегә һалмаған. Шуның өсөн дә ул тере», – тигән идея һала был тамашаға режиссер.\n«…Олоғая килә кеше алған тәжрибәһен йәштәргә таратырға тейеш. Ошоға тиклем туплап ҡалһаң, шул – байлыҡ, таратырлығың булһын, – тип иҫәпләй ул. – Тыуғас, йәшәгәс, ул эшләгәненә баһаһын да көтә. Ә иң ҙур баһасы – үҙең».\nӘсәһе яҡлап өләсәһе Ғәрифә, һуғышта улдарын, аҙаҡ һөйөклө Нурияһын юғалтҡан сирле ҡатын, етем ҡалған өс баланы – Нурфәйез ейәнен, Нурзиә һәм Тәнзилә ейәнсәрҙәрен үҙенә, Баймаҡ районы Сыңғыҙ ауылындағы мунсалай ғына өйөнә күсереп алып ҡайта. Кешеләргә өйҙәш йәшәмәҫ өсөн ул мунса һатып алып, шуны өй итеп күтәрткән була. Өләсәй ҡулында балалар нығынып ҡала. Уның итәғәтлеккә, тәүфиҡҡа өйрәткән, иман нурҙарын һеңдергән мәктәбен үтәләр. Хоҙайҙан: «Ошо балаларҙың бауырҙарын нығытып китәйем», – тип һорап ултырһа ла, өләсәләре Нурзиә 4-се класты тамамлағанда донъя ҡуя.\nҒәзиз өләсәләренән дә яҙғас, бер йыл Ҡаратал мәктәбендә уҡыйҙар. Улар өсөн талаш бара, әммә ауылдаштары, эскән атай менән үгәй әсәйҙән әрсәләп алып, уларҙы Баймаҡ интернат-мәктәбенә оҙата. Бик ауыр хәлдә килеп эләгә улар унда. Шуға рәхмәтле Нурзиә – сәстәренә теймәйҙәр. Тәнзиләнең – оҙон һары бөҙрә, Нурзиәнеке шулай уҡ оҙон, әммә ҡара бөҙрә толомдарын матурлап тәрбиәләгәс, сабыйҙар хәл алғас, башҡа ҡыҙҙар янына ҡушалар. Уҡытыусыларға, тәрбиәселәргә, сабыр аңлатып, текә белем тауҙарына алып менеүҙәренә рәхмәтле Нурзиә. Урта мәктәпте яҡшы билдәләргә тамамлай. Баш ҡалаға барып, артабан белем алырға тигән ниәте була уның. Усында – өләсәһенән нәҙер булып ҡалған адрес яҙылған ҡағыҙ киҫәге.\nТеатрға илткән юл\nӘсәһе йөрәктән сирләп дауаханала ятҡанда Сәкинә исемле ҡатын менән дуҫлаша. Нурияның мәрхүмә булыуын ишеткәс, әхирәте Нурзиәләрҙең хәлен белергә килә һәм шунда өләсәһенә адресын яҙып ҡалдыра. Шул адрес аша ул Сәкинә апайҙы эҙләп бара. Ҡатын уны, әсәһенә оҡшатып, шундуҡ таный. Театрҙа тәнҡитсе булып эшләгән ҡыҙы Роза Ильясова, сибәр Нурзиәне күргәс, уның яҙмышын анһат ҡына хәл итеп тә ҡуя: «Театрға!» Үҙ кейемдәрен кейҙереп, Нурзиәне Өфө дәүләт сәнғәт институтының театр факультетына алып килә. Фәрдүнә Ҡасимованың курсына эләгә һылыу. 1974 йылда була был хәл. Ҡыҙыҡай үҙ стихияһына юлыға. Тырышып һабаҡ ала. Тамара Шәһит ҡыҙы Хоҙайбирҙина Нурзиәнең аяҡтарына, тәненең һығылмалығына, балерина һымаҡ, аяғын күтәрә, бора алыуына иҫе китә. Бының сере – балалар йорто интернат балаһын, һалдат кеүек, йәлләмәй, көн дә таңдан торғоҙоп, күнекмәләр яһатҡанға шулай булыуын берәү ҙә төшөнмәй. Уҡытыусыһы һоҡланыуынан ҡыҙ балаға «Мөғлифә» бейеүен һала. Был уға Тәнзилә Үҙәнбаева менән берлектә концерт ҡуйып йөрөү – үҙ йүнен үҙе күреү мөмкинлеген аса. Курстағы егеттәрҙең барыһы ла ғашиҡ була Нурзиәгә. Бал бейеүҙәрен бейегәндә һәр береһе тап Нурзиәгә килеп баш эйеүен күргәс, Тамара Шәһит ҡыҙы асыуланып партнерҙарҙы бүлеп сыға. Нурзиәгә фәрештәгә ҡараған кеүек мөнәсәбәт һаҡлай егеттәр. Ул башҡаларға оҡшамаған, бүтән. Ситлектән яңы ғына сыҡҡан тиерһең, бөтә нәмәгә аптырап, ғәжәпләнеп баға. Кәүҙәһен нисек тура тота – батша ҡыҙы, тиерһең. Әммә Нурзиә үҙенә тормош юлдашы итеп параллель класта уҡыған егетте – Ризаны һайлай.\nМөғжизәле сәнғәт илендә\nИкенсе курсҡа яңы ғына хеҙмәтен тултырған Риза Ғәҡиф улының ҡатыны булып килә Нурзиә. Йәш ғаиләгә сәнғәт институтының дөйөм ятағынан ҙур бүлмә бирәләр. Бының өсөн Гөлли Арыҫлан ҡыҙы Мөбәрәковаға рәхмәтле ул. Ире автобус йөрөтөүсе булып эшкә урынлаша. Ҡатынын ҡурсаҡтай итеп кейендерә. Бер-береһенә терәк булып, кәрәк булып йәшәп алып китәләр шулай. Уҡып бөтөүгә улдары Илгиз тыуа. Нурзиәгә юлламаны Арыҫлан Мөбәрәков исемендәге Сибай башҡорт дәүләт драма театрына бирәләр. Актриса булып танылғас, улы Илнур донъяға килә.\nИлнурҙы сәнғәт донъяһына Таңсулпан Ғарипованың «Төштәге йыр»ы менән үҙе алып инә. Шаршауҙы елберҙәтеп: «Ҡара әле, бына был – карап!» – тип әйтеүе була, малайҙың фантазияһы уяна, ролгә инә. Ике ҡатта уйналған спектаклде ауыл сәхнәһендә бер ҡатта уйнарға тура килгәс, буталышып, аптырағандан артистар көлөшә башлай. Билдәле актриса Рәмилә Хоҙайғолова менән партнерҙар булып уйнап йөрөгән Илнур шул ваҡыт: «Трагедия уйнайбыҙ икән, тиһәм, комедия, имеш», – тип әйтеүенән барыһы көлөп тәгәрәп китә. Шунда Нурзиә Әхмәт ҡыҙында актерлыҡ ҡына түгел, педагог, режиссер һәләте булыуы ла асыҡ күҙаллана. Быны ул сәхнәләге партнерҙарҙан уңыуы менән дә бәйләй. Хисмәтулла Дәүләтов менән улар бер-береһен тулыландырып, бер һүҙҙән аңлап, хөрмәт һәм ихтирам менән эшләй. «Тормошта бер-беребеҙҙе урап үтһәк тә, сәхнәлә талапсан булдыҡ, әйтмәһәк тә, тын алыштан аңлаштыҡ», – ти актриса. Фестивалдә һынау тотҡан Мостай Кәримдең «Ай тотолған төндө» спектаклендәге Тәңкәбикә образына «Ҡара төндә моң»дағы йәш ҡатын Гөлбикәне тыуҙырыу баҫҡыс була. Спектаклде режиссер Сәлих Ғиниәт улы Әфләтунов сәхнәгә ҡуя. Был оҫтаның яңыраҡ театр сәхнәһенә сығарған Наил Ғәйетбаевтың «Урал бөркөтө» спектаклендә Муса Мортазиндың ҡатыны ролен дә башҡара Нурзиә Әхмәт ҡыҙы. Эшләү дәүерендә ниндәй генә ҡатын-ҡыҙ образын тыуҙырмаған ул! «Айһылыуҙың айлы кистәре»ндә – Хәнифә, «Аҡҡош йыры»нда – Әлимә, «Бисәкәй»ҙә – Утлыбикә, «Аҡ ҡалфаҡ»та Раушания ролдәре аша ул танылыу яулай.\nСибай дәүләт балалар театры «Сулпан»да бергә эшләргә тура килде Нурзиә апай менән. Шул дәүерҙә ул Туфан Миңнуллиндың «Ен алыштырған» әкиәтен режиссер булараҡ сәхнәгә сығарҙы. Әгәр ҙә ошо юлдан китһә, тағы ла ҡыҙығыраҡ эштәре менән һөйөндөрөр ине. Әммә яҙмыш ҡушыуы буйынса, ул йәнә лә яратҡан коллективына актриса булып ҡайтты. Ҡайтты ла, бер-бер артлы көслө образдар тыуҙырып, үҙен ижадсы булараҡ раҫланы.\nУға Хисмәтулла Дәүләтов, Әсҡәт Йәнбәков, Ҡәйүм Хөсәйенов, Рәмзилә Әҙелшина, Хәмзә Ҡурсаев, Закирйән Ханов, Шәмсинур Сиражетдинова, Рәсүл Баһаутдинов кеүек сәхнә оҫталары менән бергә эшләргә, ижад итергә насип була. Директорҙары, төрлө йылдарҙа етәкселек иткән Фәтхелислам Ғәйнислам улы Ғәләүетдинов, Рәзинә Дәүләт ҡыҙы Ҡаһарманова, Дамир Мәжит улы Ғәлимовтан уңа ул.\n«Беҙ, театр сәхнәһенә оҫталыҡ менән аяҡ баҫҡан кешеләр, үҙебеҙҙең һөнәргә килгәндәрҙән дә шуны талап итәбеҙ. Хәҙер Сибай театры менән улым Илнур етәкселек итә. Актерҙарҙың барыһына ла әсәй булараҡ та ҡарайым. Донъяның ҡуласа икәнен яҡшы беләм. Ниндәйҙер уй-ниәттәр менән янып, уларҙың да кемдеңдер иң-иң ҡәҙерлеләре икәнен оноторға ярамай. Иң мөһиме – донъяла бер-береңә терәк, һау-сәләмәт булыу – шул ваҡытта ғына ижадың алға бара», – ти әңгәмәсем. Нурзиә Әхмәт ҡыҙы өсөн ғаилә, балалар, ҡәҙерле булыу, ҡәҙерләү әһәмиәтле. Ә театрҙы, сәхнәне ул бәләкәй саҡтан үҙендә йөрөткән. Юҡҡа ғынамы ни уның иң яратҡан урыны мейес арты була. Бәләкәй ҡыҙсыҡ, сыуал арты утындан бушаһа, уға инеп ултыра ла, ҡыҙыл сәскәле шаршауын тартып, үҙен сәхнәлә итеп хис итә башлай…\nҠәйнәләр һәм килендәр\nИлгиздең кәләше Айгөлдө ул шулай һынай: һыу биреүҙе туҡтаталар тигәс, килене ул алып ҡалған һыуҙы түгергә йәлләй. Быны күреп, ҡәйнәнең уға ихтирамы арта. Оло улы Илгиз дә актер һөнәрен һайлаған. Илнур улының кәләше Гөлнараны урамда күргәндәр, Нурзиәнең ҡыҙы, тип уйлай. «Киленем шул хәтлем үҙемә оҡшаған», – тип һөйөнә ул.\nИлнур ҙа, бәләкәй саҡтан үҙе актер булып уйнап йөрөгән кеше, сабый ғына сағынан театрҙа эшләп ала ла китә. Билеттар һатылыуын, тамашасының инеп урын алып бөтөүен, күпме килеүҙәрен – барыһы ла әҙер икәнен ул әйткәс кенә, шаршауҙы асыр була сибайҙар. Малай театрҙы тыштан ғына түгел, эстән дә белеп үҫә. Шул ваҡыттарҙан ул үҙен хужа итеп тойған. Риза Ғәҡиф улы ла 40 йылға яҡын театрҙа автобус йөрөтә. Нурзиә ханым сит машинаға ултырмай. Гастролгә гел бергә сығалар. Риза ағай һәр артистың ҡайҙа йәшәгәнен белә, бала йәнле булғас, һәр сабый уны ярата, сөнки спектакль барған арала актерҙарҙың балаларын автобусында йөрөтөп алып килә. Ул булғанда барыһы тыныс – юлды нисек табабыҙ, тип тә борсолоу юҡ.\n«Килендәр – килендәрсә, уларға аңлатыу ҙа кәрәкмәй, кеше үҙе үтмәйенсә, һинең өйрәткәнеңде ҡабул итмәй. Һирәктәрҙең генә тыңлауы мөмкин. Ҡәйнәләр, әсәйҙәр, үҙебеҙҙе бушҡа сарыф итәбеҙ. Күңел тыныслығы килһен тиһәң, фатихаңды бир. Ысын күңелдән, ихлас итеп», – ти Нурзиә Әхмәт ҡыҙы.\nСабырлыҡ – донъяның асҡысы\nСәхнәнән төшөү менән үҙенең «әртис» икәнен онота ул. Гастролдә йоҡлап ятмай: таулы урын булһа – үргә артыла, ялан булһа – киңлеккә ынтыла, намаҙын башҡара. Доғаларында үҙе менән килешеп эшләгән хеҙмәттәштәренә, хужаларына рәхмәт уҡый. Нурзиә апай йөн иләргә, шәл бәйләргә ярата. Гөрләтеп баҡса үҫтерә. Ейән-ейәнсәрҙәрен тәрбиәләй, уларға белгәндәрен өйрәтергә тырыша. «Тәбиғәт үҙе бирә кешегә нурҙы. Уға уҡымышлылыҡ та өҫтәлә икән, был ҙур тәжрибәгә, байлыҡҡа әйләнә», – тип һанай актриса.\n«Тормошта иң мөһиме – сабырлыҡ, донъяның асҡысы шулдыр», – тип тә өҫтәй Нурзиә ханым. Шунан тағы бер серен сисә: ул бала сағында кәнфит ҡағыҙҙары йыймай, ә «Башҡортостан ҡыҙы» тышлығында сыҡҡан бер һылыуҙың һүрәтен гел үҙе менән йөрөтә. Сыңғыҙҙан Ҡараталға күскәнендә лә, интернатта ла, сәнғәт институтында ла унан айырылмай. Сәсенә зәңгәр таҫма тарттырған ҡараҡай ғына матур ҡыҙыҡай була ул. Әхирәттәре күреп ҡалып: «Ә был Нәжиәне нишләп һин үҙең менән йөрөтәһең?» – тип төпсөшәләр. Баҡтиһәң, был уларҙың курсында уҡыған Нәжиптең апаһы Нәжиә Мостафина булып сыға. Ул йыр бүлегендә уҡый, имеш. Ә Нурзиә уны үҙе тип хис итеп йөрөгән була.\nБала сағынан журнал тышлығында сығырға хыялланған Нурзиә ханымдың бына тағы бер теләге тормошҡа аша.


Павловка ауылында Башҡортостандың инновацион үҫеше буйынса кәңәшмә үтә // Иҡтисад | новости башинформ.рф\n16:05, 5 июля 2011 Иҡтисад\nПавловка ауылында «2015 йылға тиклем Башҡортостан Республикаһы фәнни һәм инновацион эшмәкәрлегенең үҫеш стратегияһы» Башҡортостандың фәнни-техник үҫешенең оҙайлы сроклы прогнозын булдырыу буйынса республика кәңәшмәһе үтә. Унда Хөкүмәт вице-премьеры Марат Мөлөков, иҡтисади үҫеш министрының беренсе урынбаҫары Евгений Маврин, һаулыҡ һаҡлау министры Георгий Шебаев, элемтә һәм киң коммуникациялар министры Борис Мелкоедов, фән, башҡа дәүләт структураларының вәкилдәре ҡатнаша.\n— Беҙҙә республикала инновацион инфраструктураның инвестицион фондтар, технопарктар, юғары уҡыу йорттары, тармаҡ һәм фәнни-тикшеренеү институттары кеүек һәм башҡа төрлө барлыҡ элементтары ла бар. Быларҙың барыһын алғанда ла ниҙер етмәй, — тине Марат Мөлөков.\nУның һүҙҙәренә ҡарағанда, «хәлгә объектив баһа биреү һәм ҡайҙа йүнәлеш алырға икәнен хәл итеү, билдәле сиктәр ҡуйыу һәм өҫтөнлөктәрҙе билдәләү зарур».\n— Инвестицион фондтарҙа аҡса етерлек. Бөгөн инвесторҙар проекттар өсөн үҙ-ара конкуренция алып бара, шуға күрә аҡса юҡлығына зарланыу бик үк дөрөҫ түгел, — тине Хөкүмәт Премьер-министры урынбаҫары.\nКәңәшмә 6 июлгә тиклем дауам итәсәк. Уның сиктәрендә Башҡортостан Республикаһы инновацион үҫешенең төрлө йүнәлештәре буйынса тематик секциялар планлаштырылған.


Халыҡ шағиры Ҡәҙим Аралбаевҡа – 80 йәш\nБашҡорт әҙәбиәте һәм тыуған яҡты өйрәнеү бүлеге үҙенең уҡыусылары ҡарамағына — Башҡортостан Республикаһының халыҡ шағиры, Салауат Юлаев исемендәге дәүләт һәм әҙәби премиялар лауреаты, Салауат Юлаев ордены кавалеры Ҡәҙим Әбделғәлим улы Аралбаевҡа 80 йәш тулыу айҡанлы традицион һәм виртуаль күргәҙмә әҙерләне.\nҠәҙим Әбделғәлим улы Аралбаев 20 китап, 30-ға яҡын поэма һәм бихисап шиғырҙар, мәҡәләләр авторы. Ул тәүге шиғырҙарын 60-сы йылдарҙа яҙа башлай. Ә ташҡа баҫылған беренсе шиғыры “Ленинсе” гәзитендә 1963 йылда донъя күрә. Ныҡлап ҡәләм тирбәтеүе Башҡорт дәүләт университетында уҡыған йылдарға тура килә. Шул йылдарҙа ижад иткән шиғырҙарын бер йыйынтыҡҡа туплап, 1975 йылда “Утлы кисеүҙәр” исемле тәүге китабын сығара.\nШағир ижадында поэмалар ҙур урын алып тора. “Сапҡын”, “Батыр яраһы”, “Аҡ тирмә”, “Өмөт”, “Рух яҙыу”, “Таналыҡ тауышы” һ.б. Бөтәһе ике тиҫтәнән ашыу поэма ижад иткән автор. Ҙур күләмле әҫәрҙәренең береһе – “Атлы башҡорт”поэмаһы. Был поэма тарихи үткәнгә – халҡыбыҙҙың 1812-1814 йылдарҙағы Ватан һуғышында күрһәткән ҡаһарманлығын яҡтыртыуға арналған.\nҠәҙим Аралбаевтың әҫәрҙәре халҡыбыҙҙы рухлы булырға, туған телебеҙҙе, илебеҙҙе яратырға, һаҡларға, ҡәҙерләргә, үткәндәребеҙҙе онотмаҫҡа, фәһем алырға, бөгөнгөбөҙ өсөн борсолорға, киләсәккә ҡарап өмөт менән йәшәргә саҡыра.\nКүргәҙмәлә урын алған “Батыр яраһы”, “Аҡ тирмә”, “Һөйөүем йондоҙо”, “Әле һуң түгел”, “Аҡ тирмәләр”, “Поэмалар”, “Таналыҡ тауышы”, “Һандуғас һам ҡылыс” һәм башҡа йыйынтыҡтарын уҡыусылар бик яратып уҡый.\nШағир бөтә ижады буйынса башҡорт поэтик тел хазинаһына үҙенең тос өлөшөн индерә килә. Зиһенле һәр уҡыусы быны күрмәй ҡалмаҫ. Ҡәҙим Аралбайҙың бай һәм сағыу ижады халыҡ, йәмәғәтселек тарафынан күптән танылыу алды.


2 Ноябрь 2010, 15:20\nӨфөлә 19 кешенән торған наркотөркөм ҡулға алынған, тип хәбәр итә БР буйынса наркополицияның матбуғат хеҙмәте. 16 урында тентеү ваҡытында енәйәтселәрҙән 750 мең һумға торошло 526 г героин, 60 кеҫә телефоны, 30 сим-карта, 25-тән ашыу банк картаһы, ҡиммәтле металл әйберҙәр, төргәктәр, 100 мең һум аҡса тартып алынған.\nӨфөлә 19 кешенән торған наркотөркөм ҡулға алынған, тип хәбәр итә БР буйынса наркополицияның матбуғат хеҙмәте.\n16 урында тентеү ваҡытында енәйәтселәрҙән 750 мең һумға торошло 526 г героин, 60 кеҫә телефоны, 30 сим-карта, 25-тән ашыу банк картаһы, ҡиммәтле металл әйберҙәр, төргәктәр, 100 мең һум аҡса тартып алынған.\nНаркокүҙәтеү идаралығы начальнигы урынбаҫары Виталий Мартынов билдәләүенсә, шәхси составтан 100 кеше ҡатнашҡан был махсус уңышлы операция тәүгеһе түгел. Ай башында ғына 20 енәйәтсенән торған шундай төркөм тотолған. Уларҙың береһенең дә даими эш урыны булмаған тиерлек, криминаль «эшҡыуарлыҡ» менән йән аҫрағандар. Ә бына берәүһе волейбол буйынса балалар командаһы тренеры булып эшләгән. Хатта ниндәйҙер ҡаҙаныштары өсөн Иглин районы хакимиәте уға төҙөлөшкә тип 14 сутый ер ҙә биргән. Бына һиңә тренер! Наркополицияның матбуғат белгесе Роман Покотило хәбәр итеүенсә, наркоенәйәтселәргә 20 йылға тиклем төрмә янай.


Әмир Әминев Рәсәйҙең Ҙур әҙәби премияһына лайыҡ булды // Йәмғиәт | новости башинформ.рф\nӘмир Әминев Рәсәйҙең Ҙур әҙәби премияһына лайыҡ булды\n16:32, 4 декабря 2012 Йәмғиәт\n«Ағиҙел» журналының баш мөхәррире Әмир Әминев «Ҡытай-город» повестар һәм хикәйәләр йыйынтығы өсөн Рәсәйҙең Ҙур әҙәби премияһына лайыҡ булды.\nӘмир Әминев – күренекле башҡорт яҙыусыһы, бер нисә китап авторы. Ул Башҡортостанда тыуып үҫкән билдәле яҙыусы Анатолий Генатуллиндың (Талха Ғиниәтуллин), шулай уҡ яҙыусылар Андрей Платонов, Валентин Распутин, Василий Беловтың әҫәрҙәрен башҡортсаға тәржемә иткән.\n— Был минең рус телендәге тәүге китабым, — тип һөйләй Әмир Әминев «Республика Башкортостан» гәзитенең бөгөнгө һанында. – Унда «Ҡытай-город», «Танкист» һәм «Усман ташы» исемле өс повесть, шулай уҡ һигеҙ хикәйә инде. Уларҙа замандың көнүҙәк, айырыуса социаль мәсьәләләренә иғтибар бүлергә тырыштым.\nТеги: рәсәйҙең ҙур әҙәби премияһы,әмир әминев


Башҡортостанда Пермь крайы башҡорттарының мәҙәниәт көндәре үтәсәк // Сәйәсәт | новости башинформ.рф\nБашҡортостанда Пермь крайы башҡорттарының мәҙәниәт көндәре үтәсәк\n18:22, 9 ноября 2009 Сәйәсәт\n12-14 ноябрҙә Башҡортостанда Пермь крайы башҡорттарының мәҙәниәт көндәре үтәсәк. Ул БР Мәҙәниәт һәм милли сәйәсәт министрлығының башҡорттарҙың милли үҙаңын тергеҙеүгә, туған телен һаҡлауға, милли мәҙәниәтен, йолаларын үҫтереүгә һәм Рәсәй төбәктәрендә йәшәгән башҡорттарҙың Башҡортостан Республикаһы менән тығыҙ бәйләнештәрен урынлаштырыуға йүнәлтелгән “Рәсәй төбәктәре башҡорттары” проектын дауам иттерә. Проект 2007 йылда Башҡортостандың үҙ ирке менән Рәсәйгә ҡушылыуының 450 йыллығы тантаналы билдәләнгән саҡта башланды. Уны Силәбе өлкәһе башҡорттарының мәҙәниәт көндәре асты. 2008 йылда Башҡортостанда Ырымбур башҡорттары Мәҙәниәт көндәре үткәрҙе. Хәҙер эстафетаны Кама буйы башҡорттары ҡабул итә.\nБөгөн башҡорттарҙың 30 процентҡа яҡыны республиканан ситтә йәшәй. Рәсәй төбәктәрендә туған телде өйрәнеү һәм милли мәҙәниәтте үҫтереү өсөн шарттар төрлө. БР Мәҙәниәт һәм милли сәйәсәт министрлығы, Мәҙәниәт көндәре үткәреп, был өлкәлә дәүләт органдарының, башҡорт йәмәғәт ойошмаларының һәм ижади коллективтарҙың тағы ла тығыҙыраҡ бәйләнештәренә башланғыс һала. Башҡортостанда милләт-ара татыулыҡты һаҡлау системаһы булдырылған, уның нигеҙе булып йәмғиәт менән дәүләттең диалогы тора. Һис шикһеҙ, бындай тәжрибә Рәсәй Федерацияһының башҡа субъекттарында ҡыҙыҡһыныу тыуҙыра. Республикабыҙҙа “Рәсәй Федерацияһы башҡорттары” программаһы эшләнеүе бик мөһим, уның маҡсаты – башҡорт халҡының милли-мәҙәни үҫешен дәүләт яҡлауын тәьмин итеү. Башҡортостан Республикаһы, башҡорт милләтенең тарихи тыуған иле һәм донъяла берҙән-бер тупланып йәшәү урыны булараҡ, башҡорттарҙың социаль һәм рухи-мәҙәни үҫешенә һәр яҡлап булышлыҡ итергә ниәтләй.\nПермь крайында элек-электән Ғәйнә ырыуы башҡорттары йәшәй. 2002 йылғы Бөтә Рәсәй халыҡ иҫәбен алыу мәғлүмәттәренә ҡарағанда, Пермь крайының этник структураһында башҡорт халҡы һаны буйынса урыҫтарҙан, татарҙарҙан, коми-пермяктарҙан ҡала дүртенсе урында һәм 40,7 мең кеше тәшкил итә. 2006 йылдың апрелендә ойоштороу ҡоролтайы үткәрелеп, крайҙың ҙур милли йәмәғәт ойошмаһы – Башҡорттар ҡоролтайы төҙөлә, уны Рәсил Мөхәмәтйәнов етәкләй. Чернушка ҡалаһында Кама башҡорттарының Тел һәм мәҙәниәт үҙәге эшләп килә. Былтырҙан “Пермь башҡорттары” гәзите сығарыла.\nБашҡортостан баш ҡалаһында Мәҙәниәт көндәре сиктәрендә Пермь крайы башҡорттарының туған телен һаҡлау һәм милли мәҙәниәтен үҫтереү проблемаларына арналған түңәрәк өҫтәл үткәреләсәк. Башҡорт дәүләт филармонияһында декоратив биҙәү-ҡулланма сәнғәте, милли аш-һыу күргәҙмәләре, китаптар һәм аудио-продукция һатыу ойоштороласаҡ. 13 ноябрҙә Пермь крайы башҡорт ижади коллективтарының гала-концерты күрһәтеләсәк.


Бөгөн Өфөлә эшҡыуарлыҡ аҙналығы башланды\nРәсәй эшҡыуарлыҡ көнөнә арналған форумда республика район-ҡалаларынан, Пермь крайынан һәм башҡа төбәктәрҙән йүнселдәр, власть вәкилдәре, төрлө ойошмалар ҡатнаша. Аҙналыҡ сиктәрендә түңәрәк өҫтәлдәр, семинарҙар, оҫталыҡ дәрестәре үткәрелә.\n2010 йылдағы ҡоролоҡтан һуң ҡайын ағастары һары һыу ауырыуы менән сирләп күпләп ҡорой башланы. Ҡыйғы районында йәшәүсе Владик Заһиров уларҙы ҡырҡып күмер етештерә башлаған. Ул эшҡыуарлыҡта егерме йылдан ашыу. Быға тиклем район халҡына ритуаль хеҙмәттәр күрһәтеү ойошмаһы тотҡан. 56 гектар ерҙә күп йыллыҡ үләндәр ҙә үҫтерә. Ағас күмере етештереүгә яңыраҡ тотонған.\nЕтештереүҙән тыш, уны артабан һатыу, тауар әйләнеше булдырыу ҙа еңел мәсьәлә түгел. Тәжрибәле йүнселдәрҙе лә, был өлкәлә тәүге аҙымдарын яһаусыларҙы ла артабан нисек эш алып барырға тигән һорау борсой. Улар республикала барған эшҡыуарлыҡ аҙналығы сиктәрендә Өфөгә йыйылды. Һуңғы йылдарҙағы көрсөк шарттарында күп кенә шәхси эшҡыуарлыҡ ойошмалары ябылған. Сарала ҡатнашыусылар килеп тыуған иҡтисади ауырлыҡтан сығыу, тармаҡты үҫтереү юлдарын бергәләп барлай.\nАҙналыҡта уңышлы эшҡыуарҙарға төрлө номинациялар буйынса «Бизнес лидеры-2015» премияһы ла тапшырыла. Сит төбәктәр менән бәйләнеште нығытыу мәсьәләләре лә ҡарала. Яңыраҡ Башҡортостандың эшҡыуарлыҡ һәм туризмды үҫтереү буйынса дәүләт комитеты Үзбәкстанға барып ҡайтҡан. Июндә Чесноковкала үзбәктәрҙең сауҙа йорто асыласаҡ. Улар кизе-мамыҡ һәм башҡа тауарҙар тәҡдим итә. Эш сәфәре менән барыусылар яҡын арала Үзбәкстанда ла Башҡортостандың сауҙа йортон асыу тураһында килешеү төҙөгән. Республика нефть химияһы продукцияларын сығарырға әҙер. 100-ҙән ашыу фирма үҙ тауарын һатырға теләк белдергән.\nЭшҡыуарлыҡ - иҡтисадты үҫтереүҙең бер тармағы. Ул хөкүмәт ярҙамынан башҡа киң ҡолас ала алмай. Проблемаларҙы уртаға һалып хәл итеү, тәжрибә уртаҡлашыу майҙаны Өфөлә өс көн дауам итә.


(30 августа битенән йүнәлтелде)\nРәсәй: Шахтёрҙар көнө (августың һуңғы йәкшәмбеһе).\nМостафин Рәшит Мирғәсим улы (1959), ғалим-социаль гигиенист, юғары мәктәп уҡытыусыһы, медицина һәм йәмәғәт эшмәкәре. 1994—2011 йылдарҙа Дүртөйлө районы үҙәк дауаханаһының баш табибы. Башҡортостан Республикаһының IV саҡырылыш (2008—2013) Дәүләт Йыйылышы - Ҡоролтай депутаты. Медицина фәндәре докторы (2007). Рәсәй Федерацияһының (2009) һәм Башҡортостан Республикаһының (1998) атҡаҙанған табибы. Сығышы менән хәҙерге Башҡортостан Республикаһының Күгәрсен районы Мораҡ ауылынан.\nhttps://ba.wikipedia.org/w/index.php?title=30_август&oldid=964320 ҡабул ителгән\nБыл бит һуңғы тапҡыр 19:17 28 август 2020 үҙгәртелгән.


Егеттәр түгел икән, ҡыҙҙар булдыра! » Башҡортостан гәзите\n"Башҡортостан гәзите" » Спорт һәм туризм » Егеттәр түгел икән, ҡыҙҙар булдыра!\nЕгеттәр түгел икән, ҡыҙҙар булдыра! 25.04.2018 // Спорт һәм туризм / Анонстар\nХоккей тиһәк, республикабыҙҙағы “Салауат Юлаев” ир-егеттәр командаһын ғына күҙ алдына килтерәбеҙ. Ул еңелһә, көйәрмәндәргә донъя түңкәрелгәндәй тойола. Ә бит был клуб системаһы составында “Толпар” йәштәр, “Ағиҙел” ҡатын-ҡыҙҙар һәм балалар-үҫмерҙәр командалары ла бар. Ошо көндәрҙә тап гүзәл заттарыбыҙ беҙгә оло ҡыуаныс бүләк итте. Улар тәүге тапҡыр ил чемпионатының алтын миҙалын яуланы!\nӘ бит уйлап ҡараһаң, “Ағиҙел”дең яҙмышы күпкә ҡыҙыҡлыраҡ, фәһемлерәк. Аяныслыраҡ тиергә лә мөмкин. Бөгөнгө уңышына ул хурлыҡлы еңелеүҙәр, күҙ йәштәре аша килде. Әйҙәгеҙ, тарихҡа күҙ һалайыҡ.\nРәсәйҙә Континенталь хоккей лигаһынан һуң Ҡатын-ҡыҙҙар хоккей лигаһын төҙөү зарурлығы тыуғас, 2010 йылда илдең Хоккей федерацияһы президенты Владислав Третьяк Башҡортостан етәксеһе Рөстәм Хәмитов менән һөйләшеп, республикала яңы команда булдырырға килештеләр. Августа тыуған коллектив 23 сентябрҙә үк беренсе хоккей миҙгеленә аяҡ баҫты.\nАяҡ баҫты ла... абынды. Түбәнге Новгородтың СКИФ командаһынан 0:26 иҫәбенә ҡыйратылды! 2010/11 йылғы чемпионатта беҙҙең ҡыҙҙар 30 уйын уҙғарып, берәүһендә лә ота, йәғни бер мәрәй ҙә йыя алманы! 22 шайба индереп, үҙҙәренең ҡапҡаһына 228-ҙе үткәрттеләр! Һөҙөмтәлә һуңғы урында ҡалдылар.\nБындай уңышһыҙлыҡтан һуң хатта ир-аттың күңеле төшөр, ҡулы күтәрелмәҫ ине. Тик беҙҙең ҡатын-ҡыҙҙарыбыҙҙыҡы түгел. Киләһе йылына улар ил беренселегенең бронза призеры булды! Улай ғынамы, йәнә өс йыл рәттән ошо 3-сө урынды яуланылар.\nХәҙер инде оҫталыҡ та килде, маҡсаттар ҙа ҙурыраҡҡа әйләнде. Чемпионлыҡҡа ла үрелеп булалыр... Тырышҡан табыр, ташҡа ҡаҙаҡ ҡағыр, ти халыҡ мәҡәле. Тормошта һомғол буйлы матур ҡыҙҙар, боҙға сыҡһа, бөтөнләй башҡаға әйләнде. Һәм тағы ла бейегерәк үр яуланды: 2015/16 һәм 2016/17 йылдарҙағы хоккей миҙгелдәрендә уйынсыларыбыҙ Рәсәйҙең көмөш призеры булды!\nНиһайәт, беренсе тапҡыр Өфө боҙона аяҡ баҫҡанға һигеҙ йыл үткәс, көттөрөп кенә оло еңеү килде. Яҡташтарыбыҙҙың быйылғы статистика күрһәткестәренә күҙ һалһаң, элекке “Ағиҙел”де танымаҫһың да. 21 еңеү яуланған, өс кенә тапҡыр отолоуға дусар булынған, дәғүәсе ҡапҡаһына 105 шайба индерелгән... Плей-офта бер генә тапҡыр ҙа уңышһыҙлыҡҡа осраманылар. Финалда иһә Мәскәү өлкәһенең Дмитров ҡалаһынан “Торнадо” командаһын өс матчта – 2:0, 3:2, 4:1 иҫәптәренә – ҡыйраттылар.\nШуныһы күңелде ҡыра: “Ағиҙел”дең составында ике генә Өфө уйынсыһы бар. Сит илдән –Ҡаҙағстан, Словакия, Венгриянан – өсәүҙәр. Уның ҡарауы, баш тренерыбыҙ – үҙебеҙҙең “Салауат Юлаев” клубы тәрбиәләнеүсеһе. Ике йыл инде беҙҙең ҡыҙҙарҙы күнектергән Денис Афиногеновтың юлаевсылар сафында уйнағанын, 1997 йылда донъя чемпионатында ҡатнашҡанын, 2004 йылда Омскиҙың “Авангард”ы менән ил чемпионы булғанын хоккей һөйөүселәр иҫләйҙер.\nБына шундай батыр ҡатын-ҡыҙҙар һәм илһөйәр ир-егеттәр килтерҙе Башҡортостанға был тарихи еңеүҙе. Әйткәндәй, Дмитров ҡалаһындағы финал матчынан һуң командабыҙҙы беренселәрҙән булып телефон аша республика Башлығы Рөстәм Хәмитов ҡотланы.


Геройҙар беҙҙең арала | ГТРК «Башкортостан» — Новости Уфы и РБ\n07 июля 2020 — 18:05 ГТРК «Башкортостан»\nБашҡортостан буйынса янғынға ҡаршы федераль хеҙмәт әлеге ваҡытта көсәйтелгән режимда эшләй. Утты үҙенә буйһондороусылар кеше ғүмерен ҡотҡара, йорттарҙы һәм мөлкәтте янғындан һаҡлай. Әммә бының өсөн улар көн дә үҙ ғүмерен хәүеф аҫтына ҡуя. Беҙҙең ижади төркөм янғын ваҡытында күп йәрәхәттәр алып, үлемдән саҡ ҡалған ут һүндереүсе менән күреште һәм янғын һүндереүсе һөнәренең иң хәүефле, шул уҡ ваҡытта, иң хөрмәтле һөнәр булыуына инанды. Ике ай элек булған фажиғәле көндө Филүс Раҡимов бөгөнгөләй хәтерләй. Уның ғүмере өсөн туғандары һәм бөтә республика халҡы борсолдо. 4 май Дим биҫтәһендәге ике ҡатлы йортта янғын сыға. Филүс Раҡимов үҙ бригадаһы менән ут һүндереүҙә ҡатнаша. Бер мәл сарлыҡтың иҙәне емерелеп төшә һәм йәш егет ике ҡат араһында, ут эсендә эленеп ҡала. Түҙергә хәл ҡалмай. Өсөнсө ҡат бейеклегенән иҙәнгә ҡолай Филүс.6-сы янғын һүндереү бүлеге егеттәре хеҙмәттәшен йорттан сығарырға ярҙам итә. Шунда уҡ ашығыс ярҙам машинаһы уны ҡала дауаханаһына алып китә. Филүстең башында бер уй  — иҫән ҡалһам ине, ҡыҙым, яҡындарым өсөн. Ошо көндәрҙә Филүс беренсегә ултырҙы һәм терәүҙәр ярҙамында яңынан атларға өйрәнә. Иң ҡурҡынысы хәҙер артта ҡалған. Янғынды һүндергән ваҡытта егет күп йәрәхәттәр алған, тәндең 52 проценты бешкән. Табиптар янғын һүндереүсе ғүмере өсөн тәүлек әйләнәһенә, ике аҙнанан артыҡ көрәшкән. Тирене күсереп ултыртыу буйынса 5 операция башҡарылған. Дауахананың тән бешеү бүлексәһендә Филүс ике ай самаһы. Пандемия шарттарында дауаханаға яҡындарҙың инеп йөрөү мөмкинлеге юҡ. Шулай ҙа, егет эргәһендә уның бер туған игеҙәк ҡустыһы Илдус. Ранимацияан сығарған көндән алып ул Филүстең янынан китмәй. Филюс менән Илдус икеһе лә янғын һүндереүселәр. Ағалы ҡустылы егеттәр, ғүмере буйы бергә. Балалар баҡсаһы, мәктәп партаһы, әрме сафтары. Егеттәр бер үк һөнәр һайлай, ғаилә ҡора, икеһе лә бер урынға эшкә урынлаша. Ағаһының үлемдән саҡ ҡалыуына һаман ышанып бөтә алмай егет. Был турала тыныс ҡына һөйләй ҙә алмай. Филүсте өйөндә яҡындары, тормош иптәше һәм яратҡан ҡыҙы Арианна көтә. Алда Филүсте бер нисә айға һуҙылған реабилитация көтә. Эшкә сығыу тураһында уйлайһы ла түгел. Үлемдән ҡалған егет шундай хәүефле, яуаплы хеҙмәт һайлауына бер ҙә үкенмәй. Һаман тиҙерәк шәбәйеп, үҙ эшен дауам итергә хыяллана. Шулай ҙа Филүстең иң ҙур теләге, тиҙерәк яҡындары эргәһенә ҡайтыу.


Эш һөйгәнде ил һөйөр » «Йәшлек» гәзите | Газета «Йәшлек»\nГазета "Йәшлек" » Йәмғиәт » Эш һөйгәнде ил һөйөр\n15.05.2019 Эш һөйгәнде ил һөйөр\n– Йәйгеһен ҡояш, ҡоштар менән бергә уянам, шулай иртә тороу ҡанға һеңгән, – тип йылмайҙы Учалы ҡалаһындағы 1-се торлаҡ-эксплуатация идаралығының слесарь-сантехнигы Нәдип Хәким улы Илһамов. – Иртә торғас, көн оҙон, бөтә эште эшләп, бар ергә өлгөрөп була. Мин бит ауыл малайы, Ишмәкәйҙәнмен. Ауылда бер кем дә төшкәсә йоҡлап ятмай, һәр хәлдә, беҙ үҫкәндә шулай ине: таң менән тороп, ярты төн ауышҡанға тиклем эш менән булдыҡ, хеҙмәтте һөйҙөк. Зарланыуҙың ни икәнен дә белмәй, шулай тейеш икән, тип уйлап йәшәнек.\nҒөмүмән, был яҡты йөҙлө, алсаҡ ағайға зарланыу килешмәҫ тә ине. Үҙенән айырым бер йылылыҡ бөркөлөп тора. Уны тәүге күргәндән үк яҡын кешең кеүек тойола, еңел генә аралашып китәһең. Эшһеҙ тора алмаған эшһөйәрҙәрҙең береһе ул Нәдип ағай. Хеҙмәт стажы – ҡырҡ биш йыл! Әлеге ваҡытта “Хеҙмәт ветераны” танытмаһы алырға йөрөй.\n– Күптән алырға тейеш инем, бер ҙә форсаты сыҡмай торҙо, – ти. – Йә был, йә теге эше сығып ҡына тора...\nТынғыһыҙ шул эше лә: йә йылытыу осоро етә, йә авария эҙемтәләрен бөтөрөүгә бар көс ташлана, йә көндәлек ваҡ-төйәк ремонт ваҡытты “ашай”... Ауылда тыуып үҫкән Нәдип Илһамов, мәктәпте тамамлағас, Учалы ҡалаһында һөнәрселек училищеһында уҡып, һөнәр ала ла, 146-сы тресҡа эшкә инә. Уға ҡалабыҙҙағы һәр йорт, һәр кирбес-ташы таныш кеүек, сөнки Учалыны төҙөүгә-төҙөкләндереүгә бар ғүмерен биргән.\n– Мин ярты Европа менән Азияны йөрөп сыҡҡанмын, – тип хәтер йомғағын тағата оҫта ҡуллы эшсе. – Армияла саҡта, ГДР-ҙа зенит-ракета ғәскәрҙәре сафында хеҙмәт иткәндә, бер нисә Европа илен күреү бәхете тейһә, һуңғараҡ Монголияла иретеп йәбештереүсе, слесарь булып та эшләп ҡайттым. Дархан ҡалаһында, Советтар Союзының тос ярҙамында төҙөлгән сәнәғәт үҙәге ул. “Дархан” тимерсе тигәнде аңлата. Ҙурлығы буйынса Монголияла өсөнсө ҡала иҫәпләнә. Дархан сиккә яҡын ғына, унда беҙҙең халыҡ күп ине. Учалыларҙың да Дарханға ҡул көсө инеп ҡалды.\n1-се торлаҡ-эксплуатация идаралығында Нәдип Илһамов алты йыл эшләй. Идаралыҡ етәксеһе Гүзәл Зарипова уны, эшенә бик яуаплы ҡараған, ышаныслы, хөрмәтле кеше, тип маҡтай:\n– Үҙ бурыстарын һәр саҡ теүәл үтәй, уға халыҡтан бер ҡасан ялыу, дәғүә булғаны юҡ, тик маҡтау һәм рәхмәт һүҙҙәре генә ишетәбеҙ. Нәдип Хәким улы кеүек кешеләр менән тау аҡтарып эшләргә мөмкин!\n– Их, ҡайҙа һуң йәш, дәртле, көслө саҡтар, тип һағынырға ғына ҡала, ә шулай ҙа, пенсияға сыҡһам да, эшһеҙ тора алмайым, иш янына ҡуш та бит инде, тип һаманғаса эшләп йөрөйөм, – тип йылмайҙы слесарь-сантехник. – Эшемдән кешеләр ҡәнәғәт ҡала икән, минең дә күңел тыныс. Әммә мине хәҙер “Йәшлек”кә түгел, ә “Ҡартлыҡ” тигән гәзиткә яҙырға кәрәк, әгәр шундай баҫмағыҙ булһа. Ҡарағыҙ әле, олоғайғас, йоҡо ҡәҙере лә китә икән, алты-ете сәғәт йоҡлаһаң, шул да артығы менән етә лә ҡуя.\nХәләл ефете Гөлкәй Динияр ҡыҙы менән ҡырҡ бер йыл татыу ғүмер итеп, ике бала тәрбиәләп үҫтергән Нәдип ағай һаубуллашҡанда, эш һөйгән кеше бер ҡасан да хур булмай, башҡаларҙан кәм дә йәшәмәй, тине:\n– Һәр кемгә яратҡан эшендә эшләргә яҙһын! Бер эштең дә ояты юҡ, үҙең һөнәреңде ҡәҙер итһәң, үҙеңде лә ҡәҙер-хөрмәт итерҙәр.


Донъя миңә гел йылмайып баҡты… – Аургазинский историко-краеведческий музей\n/ Новости/ Донъя миңә гел йылмайып баҡты…\nДонъя миңә гел йылмайып баҡты…\n(Рашит Назаров ижады)\nХХ быуаттың 60-сы йылдарында 18 йәшлек егеттең «Йөрәк» шиғыры кемдәрҙе генә хайран итмәне лә, кемдәрҙе генә һоҡландырманы. Ғөмүмән, Р.Назаров ижады, бик күптәр дөрөҫ билдәләүенсә, башҡорт әҙәбиәте күгендә сағыу бер йондоҙ булып балҡыны. Ваҡыт үтеү менән ул тағы ла нығыраҡ яҡтыра, нурын сәсә. Бөгөн дә шағир ижады үҙенең серлелеге, образлылығы, тәрән йөкмәткелеге менән үҙенә тарта, яңынан-яңы уҡыусыларҙы үҙенә йәлеп итә. Р.Назаровтың шиғырын бер тапҡыр уҡып ҡараған кеше артабан ғүмер буйы уның ижадынан айырылмаясак.\nРәшит Назаров ижады, таланты, яҙмышы тураһында М.Кәрим, Р.Ғарипов, Н.Нәжми, Ғ.Хөсәйенов, Р.Бикбаев, Ф.Нәҙершина кеүек бик күп билдәле әҙиптәр, ғалимдар үҙ һүҙен әйтте. Г.Батталова йөкмәткеле документаль фильмдар төшөрҙө. Шағир ижадын тулыһынса уҡыусыға еткереүҙә, системаға һалыуҙа, һис шикһеҙ, Риф Мифтаховтың хеҙмәте ҙур. Уның редакторлығында һуңғы йылдарҙа 2 томда донъя күргән Р.Назаровтың әҫәрҙәр йыйынтығы шағирҙың ижадын бер бөтөн итеп күҙ алдына баҫтырырға мөмкинлек бирә.\nХХ быуаттың 60-сы йылдары, ысын мәғәнәһендә, башҡорт әҙәбиәтенең «алтын быуаты»на әүерелде. Башҡорт шиғриәтенең корифейҙары булып һаналған М.Кәрим, Н.Нәжми, Р.Ғарипов, Р.Сафин кеүек шағирҙар араһында Р.Назаров үҙ тауышы, үҙ стиле менән айырылып күренергә өлгәште, шиғриәт аренаһына атылып килеп инде.\nР.Назаров ижады үҙенсәлекле йөкмәткеһе, жанр-стиль төрлөлөгө, структура һәм форма байлығы менән айырылып тора. Башланғыс осор ижадында сатирик, юмористик шиғырҙар йышыраҡ осрай, уларҙа бөйөк башҡорт шағиры Ш.Бабич традицияларын күрмәү мөмкин түгел. «Председатель», «Баҫалҡы ғәйбәтсе», «Портфель эсендәге түрә», «Маҡтансыҡ» һ.б. әҫәрҙәрендә кешеләрҙең төрлө насар ҡылыҡтарын, ике йөҙлөлөктәрен, кире холоҡ-фиғелдәрен фашлана. Һүҙҙәр каламбуры, рифмаларҙы айырым юлға сығарыу әҫәргә көтөлмәгәнлек эффектын өҫтәй:\nСабирйән ни көлә генә\n«Аҫтыртын оса ғәйбәт –\nҺәй – бәт»\nСатирик шиғырҙарында персонаждар йыш ҡына исемдәре менән бирелә, был алым үҙе үк каламбурлы рифмаға, сюжеттың үҙенсәлекле яңғырауына килтерә:\nО, Фәнәғәт –\nКүбә төбө күләгәлә\nЙоҡлай ғына, ғәләмәт!\nБыл шиғырҙарҙың барыһында ла йәш авторҙың лирик геройы йәмғиәттәге етешһеҙлектәргә тәнҡит күҙлегенән ҡарай, әммә ул әҫәрҙә туранан-тура сағылмай, ә һығымта уҡыусы хөкөмөнә ҡалдырыла.\nТормоштағы, йәмғиәт аңындағы, заман фәлсәфәһендәге үҙгәрештәр, кешеләр араһындағы мөнәсәбәттәрҙең үҙенсәлектәре шиғриәттә, беренсе сиратта, лирик герой образында сағылыш таба. Шағирҙың ижад һәм тормош фәлсәфәһен, тирә-йүнгә мөнәсәбәтен аңлар өсөн уның әҫәрҙәренең лирик геройын ҡарап үтергә кәрәк. Шул ваҡытта лирик герой биографияһында конкрет авторҙың тормош фәлсәфәһен генә түгел, ә тотош бер быуындың ҡараштары, замандың фәлсәфәһе, кешеләрҙең үҙ-ара мөнәсәбәттәре лә сағыла.\nРәшит Назаров шиғриәтенең лирик геройы, ғөмүмән, донъяға үҙенсәлекле ҡарашлы, тормошҡа күңеле, йөрәге асыҡ шәхес. Ул йыһан киңлектәре менән фекер йөрөтә, ул үҙе бер микрокосмос. Бына уға ай һүҙ ҡуша:\nҠолаҡлы ай, ниҙер һорағандай,\nҠалтыранып миңә эйелде.\nБына ул ер күсәренә әйләнгәндәй:\nЕр шарының баҫтым да ҡап уртаһына,\nДүрт офоҡҡа ҡараным мин…\nИкенсе ваҡытта инде күккә атылған йөрәге йондоҙға әүереләһәм гармония таба.Тик, шулай булыуға ҡарамаҫтан, шағирҙың лирик геройы күктә осоусы, буш хыялдар менән мауығыусы кеше түгел, бер шиғырында асыҡ әйтелгәнсә:\nКүкрәгемдә, имеш, күк, йондоҙҙар,\nҮҙһендермәй, имеш, ер заты…\nТупраҡ ашап үҫкән мәлдәреңде\nОноттоңмы, йырсы йораты?!\n(«Бер йыһан йырсыһына»)\nЯрты быуат элек яҙылған Д.Юлтыйҙың «Күк шағирына» шиғырына ауаздаш мөрәжәғәттә автор ижадсыны ерҙән, ысын тормоштан айырылмаҫҡа саҡыра һәм үҙе лә ошо принципҡа тоғро ҡала. Уның лирик геройы ай, йондоҙҙар менән нисек кенә бер ҡатарҙан аралашмаһын, йыһан киңлектәрен уйҙары менән гиҙмәһен, барыбер тыуған ере, туған халҡы менән тығыҙ бәйләнештә ҡала. Был осраҡта «Таң ҡаршылау» шиғыры иҫкә төшә:\n…Башҡорт тупрағына үрә баҫып\nТаң күтәрҙе минең Уралым…\nБашҡорт халҡына борондан тыуған төйәк булған «сал Урал»был осраҡта лирик герой өсөн «минең Уралым» төҫөн ала. Был юлдарҙа атай менән улдарса яҡынлыҡ та, ғорурлыҡ та, бөйөклөк тә яңғырай.\nИкенсе бер шиғырында лирик геройҙың донъяны, тормошто бар матурлығында һәм яҡтылығында ҡабул итеүе асыҡ күренә:\n…Донъя миңә гел йылмайып баҡты, –\nХәтер илен йөҙ ҡат урайым.\nТик барыбер осратманым уның\nБолот баҫҡан һытыҡ сырайын –\nУның күңеле тирә-яҡҡа асыҡ, донъяға ҡарашы яҡты, тормош позицияһы ыңғай. Шуға ла:\nМин бәхетле булдым,\nҠараманы һытып сырайың, –\nтигән юлдарҙың дөрөҫлөгөнә шикләнмәйбеҙ. Рәшит Назаровтың таланты, уҡыусыларҙы ғашиҡ итеү ижад көсө, бәлки, тап уның лирик геройының тормош фәлсәфәһе, донъяға ҡарашы, йәшәүгә мөнәсәбәтендәлер. Лирик герой:\nҠараштарым ҡайҙа уҡталһа ла,\nТайпылһа ла ҡайҙа хистәрем, –\nМин ҡояшты күрҙем,\nТаңын күрҙем уны, кистәрен, –\nтип әйтә икән, тимәк, ул кешеләргә бәхет серен аса, ҡояш нурҙарын, йәшәү йәмен өләшә.\nЙыш ҡына шағир ижады йыһан, ғәләм мотивтарынан ғына, дөйөм кешелеккә хас философик һорауҙарҙан ғына тора тип күнегелгән. Ысынында, автор тыуған ер, айырыуса тыуған ауылы, Өршәге биҙәктәрен бик нескә тоя, бәләкәй генә деталь, образдар аша тәрән йөкмәткене аса. Туған халҡының яҙмышын, тарихын да лирик герой үҙенең йөрәге аша үткәрә:\nТалдарына уралып аһ-зар ятҡан,\nИмер өсөн зифа буйыңды.\nКүҙ йәштәре беҙҙең олатайҙарҙың\nТатырлаған һинең һыуыңды\nЛирик әҫәрҙә адресатҡа нисек йәки кем тип мөрәжәғәт ителеүенә һәм лирик геройҙың адресатҡа өндәшеү стиленән, манераһына ҡарап, авторҙың уҡыусы менән ниндәй мөнәсәбәттә булыуын, ни рәүешле диалог ҡорорға ынтылыуын күреп була. Р. Назаров шиғырҙарында «дуҫым» тибындағы өндәшеүҙәр йыш ҡабатлана: «Ауыр, тиһең, тормош… Дуҫым минең! Кем ышанмаҫ һинең көсөңә?», «Дуҫым! Бөртөгөн ҡалдырмай Һинең йөрәккә бирәм», «Тәүге йырҙы күптән, күптән яҙҙым, Һуңғыһына әле йыраҡ, дуҫым» һ.б. Был моғайын да шағирҙың йәғни лирик геройҙың уҡыусыға ҡарата киң күңеллегенән, эскерһеҙлегенән, бар донъяны дуҫ итеп ҡабул итеүҙән, кешеләр, тәбиғәт, ғәләм менән рухи бәйләнеште, берҙәмлекте, бер бөтөнлөктө тойоуҙан киләлер. «Дуҫым» тип өндәшеү билдәле бер яҡынлыҡты, йылы мөнәсәбәттәрҙе, уртаҡ уй-фекерҙең булыуын күҙ уңында тота, тормошта һәр кешегә был рәүешле мөрәжәғәт итеү ҡабул ителмәгән һәм мөмкин дә түгел. Әммә лирик герой үҙенең адресаты менән, уҡыусыһы менән дуҫтарса мөнәсәбәт булдырырға теләй. Автор дуҫ-уҡыусыны махсус рәүештә үҙенең хис-тойғоларына, уй-фекерҙәренә индерергә,уның менән асыҡтан-асыҡ һөйләшеү алып барырға тырыша. Был да шағир ижадын үҙенсәлекле яҡтан ҡылыҡһырлай. Әйтерһең дә, шағир йөрәгенә бар ғаләм, бар донъя, барлыҡ кешеләр һыйған:\nИх, йөрәкте усҡа һалаһы ла\nНаҙлап ҡына үбеп алаһы.\nУға һыя бөтә тыуған яғым,\nУрал буйы, сәхрә далаһы, –\nЙөрәгем шул һөйөү алмаһы.\nБДУның Стәрлетамаҡ филиалы доценты Үтәев А.Ф.


«Ҡандракүл» тәбиғәт паркы ял итеүселәрҙең һаны буйынса рекорд ҡуйҙы // Йәмғиәт | новости башинформ.рф\n«Ҡандракүл» тәбиғәт паркы ял итеүселәрҙең һаны буйынса рекорд ҡуйҙы\n15:23, 8 августа 2016 Йәмғиәт\nӨФӨ, 2016 йыл, 8 август. /«Башинформ» мәғлүмәт агентлығы, Әлим Фәйезов/.\nБашҡортостандың Туймазы районында урынлашҡан «Ҡандракүл» тәбиғәт паркы «Республиканы ас» проекты сиктәрендә егерме туристик объект иҫәбенә инде.\nТәбиғәт паркы хакимиәте мәғлүмәттәре буйынса, июнь айында күл буйында 13,5 мең, июлдә иһә 55,5 меңдән ашыу кеше ял иткән. Парк хеҙмәткәрҙәре контроль-үткәреү пункттарында тап шунса ял итеүселәрҙе теркәгән. Был рекордлы һан, сөнки былтыр бында 46 мең кеше килгән.\nКүл буйында, туймазыларҙан тыш, Башҡортостан һәм Татарстан, Ырымбур һәм Һамар өлкәләре халҡы ял итә. Хатта сит илдәрҙән дә килеүселәр бар, тип хәбәр иттеләр муниципалитет хакимиәтендә.\nТеги: туризм,тәбиғәт паркы


Президент Советы ултырышында Башҡортостан Президентыны ң 2004 йылға республика халҡына һәм Дәүләт Йыйылышы -Ҡоролта йға Хатының проекты хупланды. Бөгөн иһә Дәүләт Йыйылышы -Ҡор олтайҙың сираттағы ултырышында Хат башҡортостан Президенты ортаза Рәхимов тарафынан депутаттар һәм башҡа ултырышҡа саҡы рыулыусылар иғтибарына еткереләсәк.\nПрезидент Советы ултырышын асып, республика етәксеһе Морта за Рәхимов, 2004 йылдың 16 апрелендә донья күргән Указына яр ашлы, Президент Советының яңыртылыуын әйтеп үтте. Премьер - министр урынбаҫары Фидус Ямалетдинов, Башҡортостан Фәндәр а кадемияһы президенты Марат Илһамов, "Башкирэнерго" асыҡ акци онерҙар йәмғиәтенең генераль директоры Николай Курапов һәм С оветтың башҡа ағзалары республика башлығы эргәһендәге конс ультация органдарына инеүҙәре менән ҡотлап, һөҙөмтәле һәм ем ешле эшмәкәрлек теләне.\nПремьер - министр Рафаэль Байдәүләтов Президенттың 2003\nйылда ҡабул ителгән Хатының нисек тормошҡа ашырылыуы хаҡынд а мәғлүмәт бирелде. Ул уҙған йылдағы үҫештең төп йүнәлештәр е хаҡында һөйләне. Быйылғы Хат " Ваҡыт мәсьәләне хәл итеү өс өн яңы юлдар талап итә" тип атала.\nРафаэль Байдәүләтовтың әйтеүенсә, ул Хөкүмәт тарафынан ент екле өйрәнелгәнһ әм эшләнгән. Хөкүмәттең Хат проектына булғ ан тәҡдимдәре уның әлеге тексында иҫәпкә алынған. Йылдың пр ограмма документында республиканың киләсәккә социаль -иҡтис ади үҫеш юлдары күҙалланған. Унда халыҡтың ҡыҙыҡһыныуҙары һ әм талаптары иҫәпкә алынған.\nХатта 2010 йылға илдең эске тулайым продукты күләмен икел әтә арттырыу күҙ уңында тотола. Аҙаҡ сығыш яһаған Дәүләт Йы йылышы -Ҡоролтайы Рәйесе Константин Толкачев, Өфө ҡалаһы хак имиәте башлығы Павел Качкаев, Башҡорт медицина университеты ректоры Вил Тимербулатов, Нияз Мәжитов, Евгений Майстренко,\nГалина Мидзяева, Александр Филипповтар Президент Хаты тураһ ында фекерҙәре менән уртаҡлашты, социаль йүнәлеш буйынса док ументты хуплауҙарын билдәләне.\nБашҡа сығыш яһаусылар ҙа Хатты хуплауҙарын әйтеп үтте.\nШулай итеп , Президент Советы ултырышында Башҡортостан Президентының 2004 йылға республика халҡына һәм Дәүләт Йыйыл ышы -Ҡоролтайға Хатының проекты хупланды. Бөгөн иһә Дәүләт Й ыйылышы -Ҡоролтайҙың сираттағы ултырышында Хат башҡортостан\nПрезиденты ортаза Рәхимов тарафынан депутаттар һәм башҡа ул тырышҡа саҡырыулыусылар иғтибарына еткереләсәк.


Күмәк тырышлыҡ менән » "Урал" гәзите\nҮткән йыл экологик темаларға арналған сараларға бай булды. Уларҙың маҡсаты йәмәғәтселектең иғтибарын экологик үҫеш проблемаларына, экологик хәүефһеҙлекте тәьмин итеүгә, йәш быуынға экологик тәрбиә биреүгә йүнәлтелгән.\nРайонда яҡшы экологик мѳхит булдырыу ѳсѳн тѳрлѳ предприятие- ойошмалар ҙа ѳлѳш индерә. Мәҫәлән, яңыраҡ ҡына Белорет металлургия комбинатында яңы линия сафҡа ебәрелде. Иҫкергән ҡорамал урынына ҡуйылған яңы линия экологик талаптарға яуап бирә һәм сымды кислотаһыҙ етештереү мөмкинлеге бирә. Яңы проект предприятие файҙаланған һыуҙың да зыянһыҙ булыуын тәьмин итә.\nШулай уҡ “Селена” ағас эшкәртеү компанияһы ла яңы яғыулыҡ гранулалары, пеллеттар етештерә башланы. Был иһә ағас ҡалдыҡтарын зыянһыҙ эшкәртеүгә лә булышлыҡ итә.\n“Экобокс” Бѳтә Рәсәй тәбиғәтте һаҡлау социаль проектына ярашлы Белоретта 6 экоконтейнер ҡуйылған. Был контейнерҙар тирә-яҡҡа хәүеф тыуҙырмайынса 0.5 тонна энергия һаҡлау батареяларын һәм лампаларын юҡҡа сығарырға ярҙам итә.\nИрәмәл паркында кеҫә телефоны бәйләнешен булдырыусы станция сафҡа ебәрелде. Һѳҙѳмтәлә Ҙур Ирәмәл тауының кѳньяҡ-кѳнсығыш битләүендә һәм түбәһендә, ошо биләмәлә йәшәгән Мәхмүт һәм Николаевка ауылдары халҡы “МегаФон”, “МТС” бәйләнеше менән тәьмин ителде. Телефон бәйләнеше туристарҙың хәүефһеҙлеген булдырыуға, ҡотҡарыу-эҙләү хеҙмәтенең эшен еңеләйтеүгә лә ярҙам итә.\nРайонда таҙа һыу сығанаҡтары ла күп. Нәҡ беҙҙә республиканың тѳп һыу артерияһы - Ағиҙел йылғаһы баш ала. Шуға күрә, ойошторолған күп кенә экологик саралар һыу ресурстарын һаҡлауға йүнәлтелгән. Был йүнәлештә ҙур эштәр башҡарыла, 18 һыу ятҡылығы таҙартылып, 2,0 тонна сүп-сар сығарылған. Ҡала паркында, Ағиҙел, Мата йылғалары буйында ѳмәләр ойошторолдо. Был сараларҙа муниципаль район хакимиәте хеҙмәткәрҙәре, студенттар, Йәш натуралистар станцияһы тәрбиәләнеүселәре, хәрби-патриотик клуб ағзалары әүҙем ҡатнашты. Ауыл ерҙәрендә бындай сараларҙы ауыл хакимиәттәре ойошторҙо. Былтыр апрель-май айында үткән экоѳмәләрҙә кѳнкүреш ҡаты ҡалдыҡтары полигонына 1,5 тонна сүп-сар сығарылған. Тѳрлѳ ойошма һәм предприятиелар тарафынан 11 000 кв. метр. майҙандағы санкцияланмаған 20 сүплекте юҡҡа сығарыу эше алып барылған. Мәғариф идаралығы ла был эштән ситтә ҡалмай. Улар 120- нән ашыу тѳрлѳ профилактик сара ойошторған. Мәғариф идаралығы, Йәш натуралистар станцияһы, БР Экология министрлығының Белорет территориаль комитеты, мәҙәниәт идаралығы, ҡаланың “БелЭко” тәбиғәтте һаҡлау йәмғиәте бергәләп “Атай, әсәй, мин - экологик ғаилә” муниципаль конкурсын ойошторҙо. Һәр мәктәптә, балалар баҡ- саһында, ѳҫтәмә белем биреү учреждениеларында, китапханаларҙа Экология йылына арналған тематик стендтар сығарылды, күргәҙмәләр ҡуйылды һәм шулай уҡ класс сәғәттәре, экология белгестәре ме- нән осрашыуҙар ойошторолдо. “Парктар маршы” сараһына ярашлы ла тѳрлѳ конкурстар, викториналар, фестивалдәр, лекциялар, күргәҙмәләр уҙғарылды. Был акцияла бѳтәһе 1973 кеше ҡатнашты. Уларҙы киләсәктә лә уҙғарыу планға индерелгән.\nЭкологик хәүефһеҙлек булдырыу ѳсѳн районда контроль-күҙәтеү эшмәкәрлеге алып барыуға ҙур иғтибар бүленә. Былтыр 70 тикшереү, рейд үткәрелгән. Прокуратура, эске эштәр органы дәүләт техник күҙәтеүе органдары менән берлектә ойошторолған 59 тикшереүҙә 74 тәртип боҙоу асыҡланған. 403 кв. метр майҙанда санкцияланмаған 20 сүплек табылған, уларҙың 19-ы юҡҡа сығарылған. 1860 куб. метр файҙалы ҡаҙылмаларҙы законһыҙ сығарыуҙың 41 осрағы асыҡланған. Был йәһәттән 214 мең һумға 61 административ штраф һалынған. Һалынған дѳйѳм штраф күләме 4 млн. 877 һум. Шулай уҡ 69 ялыу һәм мѳрәжәғәт ҡаралған, 226 рѳхсәт ҡағыҙы бирелгән. Йыл барышында тирә-яҡ мѳхиткә негатив йоғонто яһаған объекттарҙы иҫәпкә ҡуйыу буйынса 589 материал ҡаралған һәм 384 ыңғай ҡарар сығарылған.\nӘлеге ваҡытта халыҡҡа ҡаты көнкүреш ҡалдыҡтары менән эш итеү ѳлкәһендә дәүләт сәйәсәтен аңлатыу эше алып барыла. Хәҙер ҡалдыҡтарҙы йыйыу, сығарыу түләүле буласаҡ, бының ѳсѳн сүп-сар хужаһы үҙе түләргә тейеш һәм был эште алып барған ойошмалар менән килешеү тѳҙѳргә тейеш. Бѳгѳн районда 120 гектарҙа 41 сүплек бар. Уларҙы юҡҡа сығарып, шул ер участкаларын таҙартыу һәм рекультивациялау ѳсѳн ѳҫтәмә сығымдар кәрәк. Районда таҙа экологик мѳхит булдырыу ѳсѳн күмәк тырышлыҡ һалына һәм бының һѳҙѳмтәһе лә үҙен кѳттѳрмәй. Был эш киләсәктә лә уңышлы тормошҡа ашырылыр тип ышанабыҙ.\nБашҡортостан Экология министрлығының Белорет территориаль комитеты рәйесе вазифаһын башҡарыусы.


Тәфтишселәр бүләкләнде | ГТРК «Башкортостан» — Новости Уфы и РБ\n16 января 2020 — 19:11 ГТРК «Башкортостан»\nӨфөлә үҙ эшендә ҙур уңыштарға өлгәшкән тәфтишселәрҙе бүләкләү тантанаһы үтте. Тәфтиш комитетының үҙ-аллы эшләүенә 9 йыл. Сағыштырмаса ҡыҫҡа ваҡыт эсендә ул үҙен тулы ҡеүәттә эшләүсе айырым структур берәмек итеп күрһәтте. Әлеге ваҡытта идаралыҡта 295 тәфтишсе эшләй, уларҙың 68-е ҡатын-ҡыҙ. Йөкмәтелгән бурыс ҡатмарлы һәм күп көс талап итә.


Баш ҡалала мутлашыусылар 500 мең һумлыҡ ялған аҡса таратҡан | ГТРК «Башкортостан» — Новости Уфы и РБ\n13 декабря 2016 — 15:54 ГТРК «Башкортостан»\nБаш ҡалала мутлашыусылар 500 мең һумлыҡ ялған аҡса таратҡан.\nЕнәйәт эше хәҙер судҡа тапшырылған. Прокуратуранан хәбәр итеүҙәренсә, июнь айында өс кеше Мәскәүҙә 5 мең һумлыҡ ялған купюралар һатып алған һәм Башҡортостанға ҡайтҡан. Ялған аҡса менән улар магазиндарҙа һәм дарыуханаларҙа иҫәпләшкән. Барлығы мутлашыусылар 5 мең һумлыҡ 99 купюраны алыштырырға өлгәшкән. Сауҙа селтәрҙәренә 495 мең һумлыҡ зыян килтерелгән. Енәйәтсел төркөмдө видеокамералар яҙмаһы һәм бармаҡ эҙҙәре буйынса асыҡлағандар. Өс кешенең икәүһе үҙ ғәйебен тулыһынса таныған.


Ышаныслы аҙымдар менән » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Ышаныслы аҙымдар менән\nЫшаныслы аҙымдар менән 20.10.2012 // Йәмғиәт\nБөрө юл ремонт-төҙөлөш идаралығы республикабыҙҙың төньяҡ райондары юлдарын хеҙмәтләндерә. Тотороҡло коллективҡа тәжрибәле, тырыш, талапсан белгес — Фаат Хәлитов етәкселек итә.\nУны был яуаплы вазифаға 1995 йылда тәғәйенләйҙәр. Предприятиеның ныҡлы матди-техник базаһы, үҙ эшенең оҫталарынан торған коллектив — тап Фаат Ғәднән улының ныҡышмалы хеҙмәт емеше тиһәк, һис арттырыу булмаҫ.\nБөгөн Бөрө юл ремонт-төҙөлөш идаралығы республика, муниципаль-ара, район тәғәйенләнешендәге 319 километр юлды, ике тиҫтәгә яҡын күперҙе хеҙмәтләндерә. Юлдарҙың яртыһынан күп өлөшөнә асфальт түшәлгән.\nКоллективта йөҙҙән ашыу кеше эшләй, шуларҙың 25 проценты — йәштәр. Уларҙы, иң беренсе сиратта, хеҙмәт шарттары йәлеп итә: эш хаҡын ваҡытында түләйҙәр, матди ярҙам да күрһәтелә. Хеҙмәткәрҙәргә һәм уларҙың ғаилә ағзаларына йыл һайын шифаханаларҙа ял итеү мөмкинлеге бар. Йәштәрҙең белемен, оҫталығын артабан үҫтереү, камиллаштырыуға ла ҙур иғтибар бирелә. Эшселәрҙең яҡшы сифаттарын күрергә, уларҙың һөнәри үҫешенә ярҙам итергә, кадрҙарҙың ҡәҙерен белергә кәрәк, тип фекер йөрөтә идаралыҡ етәкселеге. Эйе, шул осраҡта ғына һәр кем илһамланып, дәртләнеп эшләйәсәк һәм уның хеҙмәт һөҙөмтәһенән коллективтың дөйөм уңышы хасил буласаҡ.\nПредприятиела йәштәргә өлгө алырлыҡ тәжрибәле һөнәрмәндәр етерлек. Мәҫәлән, эшсе Виктор Апкаликов, мастер Евгений Йәнбулатов — 1994 йылдан, машинистар Родион Князев, Анатолий Белюшин 1997 йылдан алып эшләй. Ябай эшсенән баш инженер вазифаһына тиклем күтәрелгән, бөгөн асфальт-бетон заводының мөдире Владимир Александров фиҙаҡәр хеҙмәте өсөн “Рәсәй Федерацияһының почетлы юлсыһы” исеменә, бихисап Почет грамотаһына, Маҡтау ҡағыҙына лайыҡ булған.\nБында бер нисә ғаилә династияһы ла бар. Миҫалға Айдыбаевтарҙы алайыҡ — башта коллективта аталары эшләгән, хәҙерге көндә ике улы тырышлыҡ һала. Стариковтарҙан да атаһына алмашҡа улы килгән.\nАуыл юлдарын төҙөү, йүнәтеү буйынса федераль программала ҡатнашыу Бөрө юл-төҙөлөш идаралығына иртәгәһе көнгә ышаныс менән атларға мөмкинлек бирә. Былтыр 136 миллион һумлыҡ эш башҡарһалар, быйыл уны 140 миллионға еткерергә уйлайҙар.\nПредприятие республиканың төрлө райондарында эшләү барышында яңы технологияларҙы ҡыйыу үҙләштерә, айырыуса Канада юлсыларының алымдарын үҙ итәләр, сөнки тәбиғәт шарттары оҡшаш икән. Борай — Иҫке Балтас—Көйәҙе трассаһындағы арала тәүгеләрҙән булып “техпол” материалын ҡулланып юл төҙөй башлағандар. Өфө — Бөрө — Яңауыл юлының Мишкә районы аша үткән өлөшөндәге төҙөлөштә асфальт-бетон составына “фибро” материалы ҡушыла. Әлегә быны һынау рәүешендә генә ҡулланалар. Әлбиттә, барлыҡ саралар, эште фәнгә таянып башҡарыу юлдарҙың хеҙмәт итеү ваҡытын оҙайтыр, уның өҫкө ҡатламы тиҙ боҙолмаҫ, тип көтөлә. Сығымдар ҙа кәмейәсәк.\nҺуңғы ике йылда ғына предприятие вибрациялы тигеҙләгес, тейәгес, “Беларусь” тракторы, “Газель” мкироавтобусы, грейдер, өс үҙбушатҡыс “КамАЗ”, асфальт һалғыс һатып алған. Матди-техник базаның ҡеүәтле булыуы, кадрҙарға мохтажлыҡ кисермәү коллективҡа “Башкиравтодор” филиалдары араһында алдынғы урынды һаҡларға, ҡатмарлы бурыстарҙы билдәләнгән ваҡытҡа үтәргә булышлыҡ итә.\nЗаманса сит ил техникаһында эшләү өсөн белем, һөнәри оҫталыҡ та кәрәк. Егәрле тракторсы-машинистар И. Бәхтегәрәев, А. Зәйнетдинов, Р. Вәлиев, А. Матеевский һәм башҡалар үҙҙәренә тапшырылған “ҡорос ат” менән ышаныслы идара итә. Үҙ бурысына яуаплы ҡараған хеҙмәткәрҙәр урта звено етәкселәре, техниканы хеҙмәтләндереүсе, асфальт-бетон заводында эшләүселәр араһында ла бар.\nБөрө юл ремонт-төҙөлөш идаралығында хеҙмәт традицияларын ҡәҙерләп һаҡлайҙар. Шулай уҡ бында коллектив ағзаларының ялын һәм һаулығын да ойошторорға онотмайҙар. Спорт менән әүҙем шөғөлләнәләр. Бөрөләрҙең тармаҡтың республика ярыштарында яуланған күп һанлы дипломдары, кубоктары — шуға миҫал. Идаралыҡ төрлө райондарҙа эшләү менән бер рәттән Бөрө ҡалаһының урамдарын, кварталдарын йүнәтеү, төҙөкләндереүгә тос өлөш индерә.


Именлек органдары хеҙмәткәрҙәре көнө менән! // Сәйәсәт | новости башинформ.рф\nИменлек органдары хеҙмәткәрҙәре көнө менән!\n14:15, 19 декабря 2009 Сәйәсәт\nБашҡортостан Республикаһы Президенты Мортаза Рәхимов Именлек органдары хеҙмәткәрҙәрен һәм ветерандарын һөнәри байрамдары менән ҡотланы. Ҡотлауҙа шулай тиелә:\n“Именлек органдарының хөрмәтле хеҙмәткәрҙәре һәм ветерандары!\nҺеҙҙе һөнәри байрамығыҙ – Рәсәй Федерацияһының Именлек органдары хеҙмәткәрҙәре көнө менән ихлас ҡотлайым!\nҺеҙҙең хеҙмәтегеҙ хоҡуҡ һаҡлау органдары системаһында айырым бер урын биләй, ҡатмарлы дәүләт мәсьәләләрен хәл итә. Бөгөн дә уның эшмәкәрлеге һис шикһеҙ кәрәкле. Былар – террористик янауҙарға ҡаршы тороу, сәйәси һәм дини экстремизмға сик ҡуйыу, сит ил махсус хеҙмәттәренең разведка акцияларын нейтралләштереү, коррупцияны тамырынан бөтөрөү, наркобизнесҡа һәм ойошҡан енәйәтселеккә ҡаршы көрәш һәм башҡалар. Һеҙҙең эшегеҙҙең һөҙөмтәләрен, Рәсәй милли мәнфәғәттәрен яҡлауҙың йоғонтоло дәүләт ҡоралы булараҡ, именлек органдарының һөҙөмтәлелеге асыҡ раҫлай.\nИменлек органдары хеҙмәткәрҙәре һәр ваҡыт компетентлығы, юғары яуаплылығы һәм ҡыйыулығы менән айырылып торҙо. Һеҙҙең үҙ антығыҙға һәм профессиональ бурысығыҙға тоғролоғоғоҙ киләсәктә лә йәмғиәттә тотороҡлолоҡто, граждандарҙың именлеген һәм тыныслығын һаҡлау гаранты булып торор, илдең һәм уның төбәктәренең үҫешенә булышлыҡ итер, тип ышанам.\nКүп көсөн һәм энергияһын еңелдән булмаған чекист хеҙмәтенә һалған именлек органдары ветерандарына айырым рәхмәт һүҙҙәремде еткерәм.\nҺеҙгә һәм яҡындарығыҙға ныҡлы сәләмәтлек, именлек һәм бәхет, Ватанға хеҙмәт итеү кеүек изге эшегеҙҙә уңыштар теләйем!


Печенье бешереү көнө\n3 Декабрь 2021, 15:12\nПеченье яратыусылар 4 декабрҙе ҡыҙыл ҡәләм менән түңәрәкләп ҡуйһа ла була, сөнки ул - печенье көнө булараҡ билдәләнә. Был десерт етенсе быуатта Фарсы иелндә барлыҡҡа килгән. Торараҡ тәмлекәс рецебы башҡа халыҡтарға ла таралған. 15 йыл тигәндә печенье Европала киң таралған десерт булып иҫәпләнгән. Әммә тарих бының менән генә тамамланмай: уңған хужабикәләртөрлө-төрлө эслектәр ҡушып, яңынан-яңы рецептар уйлап сығарған.\nСәлих ауылы килене Фиягөл Байғазаҡова был үҙенсәлекле көн уңайынан ҡыҙҙары менән тәмле печенье бешергән.\nҺеҙҙең иғтибарығыҙға уңған хужабикәнән тәмле печенье рецебы:\n2 йомортҡа, 230 грамм шәкәр ҡомо, шул уҡ күләмдә һөт, 150 гр көнбағыш майы, 150 гр балды бер һауытҡа һалып, миксер менән шәп тиҙлектә болғатабыҙ ҙа самалап он һалабыҙ. Ҡаймаҡ һымаҡ ҡамыр әҙер булғас, аш содаһы һалып, тағы ла болғатабыҙ. Әҙер массаны силикон һауыттарға һалып, духовкаға ҡуябыҙ. Бешеп сыҡҡас, өҫтөн шәкәр оно йә иретелгән шоколад менән биҙәргә була.


Йәйҙе бушҡа үткәрмәгәс... » Башҡортостан гәзите\nшишәмбе,шаршамбы, йома көндәрендә сыға 60 (27462)\n25 май, йома, 2018 йыл\nЙәйҙе бушҡа үткәрмәгәс...\n13-09-2017, 00:09 // Иҡтисад // Баҫып сығарырға\nБаҡалы районында әлеге ваҡытта иген культуралары 11,5 мең гектарҙа һуғылған.\nГектар ҡеүәте – 23 центнер. Ырҙынға 15 тонна иген оҙатылған.\nХужалыҡтар өсөн иң мөһим һаналған ғәмәл – ҡышҡылыҡҡа мал аҙығы әҙерләү эше тамамланған тиһәң дә, хата булмаҫ. Ни генә тимә, сифатлы мал аҙығын туплауҙы оҙаҡҡа һуҙырға ярамай, сөнки ҡыш мул һөт һауып алам тиһәң, бесәндең һәйбәт булыуы шарт.\nРайондың иң алдынғы хужалыҡтарының береһе “Дружба” ла был йәһәттән алдынғылар иҫәбендә. Беренсе сабында 700 тонна бесән әҙерләһәләр, әле 200 гектарҙа – күп йыллыҡ, 120 гектарҙа бер йыллыҡ үләнде сабыуҙы тамамлағандар.\nКооперативҡа егерме йылдан ашыу етәкселек иткән Рәсим Мәғәриф улы Шакиров беҙҙе идаралыҡ тупһаһында уҡ ҡаршы алды.\n– Ҡыҙыу эш ваҡытына тура килдегеҙ. Юлда һөйләшербеҙ. Мең тапҡыр ишеткәнсе, бер тапҡыр барып күр, тиҙәр бит әле. Яландар буйлап экскурсия үткәрәм һеҙгә, – тип яңы “Нива” машинаһына әйҙәне.\n– Бына бында сенаж соҡоро. Өсәүҙе тултырҙыҡ. Мал аҙығы мулыраҡ булһын тип тырышабыҙ. Хужалыҡта 615 баш һыйыр малы, шуларҙың 200-ө һауыла. Уны литрын 21 һум 50 тин менән Бөрө һөт заводына тапшырабыҙ. Һауынсыларыбыҙҙан уңдыҡ – Гөлнара Бәхтиева, Лариса Зарифуллина, Хәниә Шәмсетдинова, Любовь Меркулова яуаплы, уңғандар.\nБеҙҙә яҙ, башҡа төбәктәр менән сағыштырғанда, бер-ике аҙнаға һуңлап килә. Шуға сәсеүҙе лә шул самаға һуңлабыраҡ башлайбыҙ. Бойҙай, арпа, һоло, рапс, вика кеүек культураларға өҫтөнлөк бирәбеҙ. Техника етәрлек. Барыһы ла үҙебеҙҙеке. Яҙғыһын “Акрос-580” комбайнын һатып алдыҡ. Дәүләт ярҙамы шәп булды, өс миллион һумды ҡапланы.\nБеҙ килеп еткән яланда Дамир Ноғайбәков борсаҡ һуға ине. Дамир – Башҡортостандың атҡаҙанған ауыл хужалығы хеҙмәткәре. Яланда 33-сө миҙгел эшләй. Әйткәндәй, Ноғайбәковтар – комбайнсылар династияһы. Дамирҙың ҡатыны Гөлнара – хужалыҡта келәт мөдире. Өс бала тәрбиәләп үҫтергәндәр. Бынамын тигән йорт һалып ингәндәр, ҙур хужалыҡ тоталар.\nДамир менән һөйләшкән арала эргәгә “К-700” тракторы килеп туҡтаны. Был машинала Дамирҙың өлкән улы Линар эшләй. Мәктәптән һуң егет училище тамамлаған, быйыл иһә Ҡазандың инновациялар институтына уҡырға ингән. Атаһы малайҙы V кластан рулгә ултыртҡан. Әле лә каникул ваҡытын бушҡа уҙғармай, хужалыҡта ярҙам итеп, уҡырға барырға бер аҙ аҡса туплайым тип йөрөй.\nРәсим Мәғәриф улы әйтеүенсә, быйыл ямғыр самаһыҙ күп яумаһа, уңыш тағы ла мулыраҡ булыр ине. Һөҙәк ерҙәр дымға бирешмәһә лә, урыны-урыны менән үҫентеләр һәләк булған. Юғалтыуҙарҙың дөйөм күләме 600 гектар тәшкил иткән. Шулай ҙа хужалыҡта эшләгән ир-егеттәр уңышты ваҡытында йыйып алыр өсөн ныҡ тырышҡан. Рәфис Авзалов, Ранас Сәлихов, Багис Мәрҙәншин, Риф Хәбибуллин, Рәүеф Илдарханов, Мирғәлим Бикәев, ағалы-ҡустылы Флүр һәм Фәнис Шәйхуллиндар, Фәндүс Зарифуллин, Альянус Шакировтар бурыстарын эҙмә-эҙлекле атҡара.\nКиләһе йылдың уңышына ла быйыл нигеҙ һалып ҡуймаҡсы хужалыҡ. 500 гектар майҙанда ужым бойҙайы сәсә башлағандар. Тиҙҙән был эште тамамлаясаҡтар.\n– Быйыл борсаҡ, ҡарабойҙай, арпа уңды. Һаттыҡ та, фуражға ла оҙаттыҡ, орлоҡҡа ла кәрәкле кимәлдә алып ҡалдыҡ. Быйылғы һөҙөмтәгә ҡарап, киләһе йыл иген культураларын күберәк сәсергә тигән фекергә килдек, – ти Рәсим Мәғәриф улы.\nВаҡыт менән иҫәпләшмәгән ир-егеттәргә ҡайнар ашты яланға алып баралар. Ашнаҡсылар Гөлмәрйәм Ғәбиҙуллина менән Тәбзилә Хәйретдинова көн һайын ашты төрләндереп, мул итеп бешерә.\n“Дружба” хужалығы – Яңы Урсай ауылын тотоп торған ойошмаларҙың береһе. Ауыр заманда кооператив булдырып, көрсөккә килеп терәлгән хужалыҡты аяҡҡа баҫтырып, мул уңыш алыу еңелдән түгел. Бының өсөн һары таңдан ҡара төнгә тиклем бил бөгөргә кәрәк. Әйткәндәй, ауылда йәшәгән 340 кешенең етмештән ашыуы әлеге хужалыҡта эшләп йөрөй.\n– Эшсәндәргә уңайлы шарттар булдырылған. Бер нисә йыл дауамында “500 ферма” программаһы буйынса фермаларҙы төҙөкләндерҙек. Тағы бер-ике корпустың ҡыйығын алмаштырырға ҡалды. Барлыҡ биналар йылытыла, һыу менән тәьмин ителә. Халыҡҡа мал аҙығы таратыла. Хеҙмәт хаҡы ваҡытында түләнә. Быйыл уңыш мул булды, шуға яланда эшләгән егеттәргә ҡарата дәртләндереү сараһы ла күрербеҙ, – ти етәксе.\nАвтор: Лилиә НУРЕТДИНОВА.\nЯҢЫЛЫҠТАР АРХИВЫ Май 2018 (309)\n1918 йылдың 15 ғинуарында Ергәндә Юрматы кантон\nҠыҙыҡ был тормош\nШиғыр яҙ! Тәүге әҫәрем — “Ҡалдырма, әсәй!”\nУрмандарға керһәң, һыҙғырып кер\nЯңы закон экологик һәм социаль мәсьәләләрҙе хәл\nТормоштары йырға оҡшаш\n“Тормоштары йырға оҡшаш” тиҙәр ҡайһы бер ғаиләләр\nАуылдаш ағай. Хикәйә\nСпектаклдәргә, концерттарға йөрөргә харап ярата\nТОРМОШ – ҮҘЕ ДӘРЕС\nРуслан Юлтаевтың яңы киноһы хаҡында ...Бала-саға\nЕр йөҙөнә һәр кем үҙ һәләте, Аллаһ Тәғәлә биргән


Рөстәм Хәмитов инвестиция мөрәжәғәтнамәһе менән сығыш яһаны\nДокументта республика өсөн өҫтөнлөклө һигеҙ үҫеш йүнәлеше күрһәтелгән. Башҡортостан башлығы билдәләүенсә, уңайлы инвест-климатты үҫтереү өсөн төбәк Рәсәйҙең барлыҡ стандарттарына яуап бирә.\nЦитата: «Республикала һуңғы йылдарҙа алып барылған маҡсатлы эштәр эшлекле әүҙемлек күрһәткестәрен яҡшыртыуға ыңғай булышлыҡ итә. Төп капиталға инвестициялар бишенсе йыл рәттән үҫә. Быйыл беренсе квартал өсөн ул, былтырғы ошо уҡ осоро менән сағыштырғанда, 9 процентҡа артҡан. Бынан тыш, Рөстәм Хәмитов сәйәсәттең инвесторҙарға йөҙ менән боролоуын, шәхси-дәүләт партнерлығына ярҙам итеү һәм эшҡыуарҙарҙы юғалтыу ҡурҡынысынан һаҡлау мөһимлеген билдәләне. Бер үк ваҡытта өмөтлө проекттарға финанс ярҙам күрһәтергә, республиканың асыҡлығын яҡларға, эшсе һөнәрҙәрҙең абруйын күтәрергә һәм квалификациялы кадрҙарҙы арттырырға кәрәк. Әммә республикаға килеүсе эшҡыуарҙар үҙ мәнфәғәттәрен генә ҡайғыртырға тейеш түгел, уларҙан да шундай уҡ яуап талап ителә» тип билдәләне Рөстәм Хәмитов.


Иман » "Йәшлек" гәзите\nГазета "Йәшлек" » Новости » Иман\nНамаҙ уҡыһағыҙ, бәрәкәт килер\nНовости / Иман // 26-10-2018, 07:00\nНамаҙ – мөьмин мосолмандың нуры, диндең терәге. Аллаһы Тәғәлә беҙҙең доғаларыбыҙға мохтаж түгел, беҙ уның барлығына һәм берлегенә иман килтерергә тейешбеҙ. Намаҙ менән әҙәм балаһы һәр саҡ үҙен Хоҙай эргәһендә яҡлаулы һәм һаҡлаулы тоя, Уның ризалығына өмөтөн юғалтмай. Намаҙ уҡыу – иманды нығытыуға дәғүәт алып барыу ул....\nИсламда никах яңыртыу юҡ\nНовости / Иман // 19-10-2018, 06:30\nИрем менән арабыҙ һыуынды. Юҡтан сәбәп табып, ирешәбеҙ ҙә китәбеҙ. Ул айлап алыҫ Себер яҡтарында эшләй. Миңә хыянат та итә шикелле. Ярты төн уртаһы булһынмы, ҡатындар шылтырата. Үҙе, эш буйынса шылтыраттылар, тип аҡлана...\nНимә булды һуң беҙгә? Әллә күҙ тейҙеме икән? Мулланан яңынан никах уҡытһаҡ, күңелдәребеҙ тынысланмаҫмы? Исламда никах яңыртыу тигән төшөнсә бармы?\nҺеҙҙең һорауығыҙға Ислам университеты уҡытыусыһы, “Хәмзә” мәсете имам-хатибы Тулҡын хәҙрәт Кәримбирҙиев яуап бирә:\n– Никах яңыртыу тураһында Ҡөрьәндә әйтелмәгән. Дин ғәмәлдәренә тура килмәгән һүҙҙәр әйтелһә, ғәмәл ҡылынһа, никах яңыртырға була. Һеҙҙең осраҡта был кәрәкмәй. Ирегеҙ хыянат итә икән, ғаиләһен һаҡларға теләһә, тәрбиәһеҙ ҡылығы өсөн ғәфү үтенһен, ихлас күңелдән үкенеп, башҡаса был аҙымға бармаҫҡа тәүбә итһен. Аллаһы Тәғәлә күңелегеҙҙе тынысландырыр, рәхмәтенә ирештерер. Хоҙайҙың рәхмәтенә өмөт өҙмәгеҙ....\nНовости / Иман // 12-10-2018, 07:00\n“Был хөкөм миңә түгелдер. Минең исемемде башҡалар менән бутайҙарҙыр. Шаһиттарым бар. Бәлки, улар тағы ла ғәйепһеҙ булыуымды иҫбат итер. 15 йыл төрмәлә ыҙа сиктем. Күпме ултырып та, мине бер кем ҡыҙғанманы. Ошо тиклем күргән михнәттәремдән һуң да мине, ғәйепһеҙ кешене, яҡты, ирекле көндәр түгел, ә үлем язаһы көтә”, – тип эстән генә һыҙлана ул....\nНасар ҡылыҡтарыңдан арыныуың – үҙеңдән\nНовости / Иман // 11-10-2018, 07:00\nЙылан арбаусы ир иң ағыулы йылан менән дуҫлашып, уның менән бер ҡасан да айырылмаған һәм муйынына уратып алып йөрөгән. Үҙе кешеләр менән аралашырға, уларға төрлө ҡыҙыҡ хәл тураһында һөйләргә яратҡан. Әммә уны оҙаҡ тыңлап тормағандар, янынан тиҙерәк китеү яғын ҡарағандар. “Мине бер кем дә яратмай һәм аңламай, шуға мине тыңларға ла теләмәйҙәр. Кешеләрсә түгел был”, – тип зарланған йылан арбаусы. Үҙенең зарын кешеләргә лә һөйләй алмаған, көйөнөп, муйынында уралып йөрөгән йыланға һөйләгән.\nБер мәл быны күреп торған сит кеше йылан хужаһына былай тип ҡысҡырған: “Эй һин, ҡулыңдағы йыланыңды ситкә ташла, шул саҡта үҙеңдән берәү ҙә ҡасмаҫ. Тап ошо ҡылыҡ һинең яҡтан кешеләрсә булыр. Бәләңдә кешеләр ғәйепле түгел.\nҮҙеңдең насар ҡылыҡтарыңдан арына алһаң, Бәхеткә лә, Аллаға ла, кешеләргә лә яҡын булырһың”.\nНовости / Иман // 14-09-2018, 10:36\nҠатын-ҡыҙ мәсеткә йөрөргә тейешме?\nНовости / Иман // 3-08-2018, 08:00\nДин тотҡан ҡатын-ҡыҙ мәсеткә йөрөп, йәмәғәт менән намаҙ уҡыуҙа ҡатнаша аламы? Был йәһәттән дин белгестәренең фекере бер төрлө генә түгел.\nҠайһы берәүҙәре, ҡатын-ҡыҙ вәғәз тыңлауҙа һәм йәмәғәт менән уҡыған намаҙҙа ҡатнашырға тейеш түгел, тигән фекерҙә торһа, икенселәре, улар мәсеткә йөрөй ала, шулай ҙа намаҙҙы өйҙә уҡыуы хәйерлерәк, тип иҫәпләй. Һуңғылары үҙ ҡарашын Ибн Ғүмәрҙең ошо һүҙҙәре менән дәлилләй: «Ҡатындарығыҙҙы мәсеткә йөрөүҙән тыймағыҙ, әммә уларҙың өйҙә намаҙ уҡыуы хәйерлерәк». Ә беҙҙеңсә иһә ҡатын-ҡыҙ биҙәнеп-төҙәнмәй, хушбуй һөртөнмәй, сит-ят кеше күҙе төшөрлөк кейемдә килмәй, йәғни шәриғәт ҡушҡанса кейенә һәм үҙен әҙәпле, баҫалҡы тота икән, уға мәсеткә йөрөү рөхсәт ителә. Өҫтәүенә, хәҙерге бик үк еңел булмаған, ығы-зығылы заманда ҡатын-ҡыҙ тик иман йортонда ғына дини белемен тәрәнәйтә, көндәлек мәшәҡәттән тик Алла йортонда ғына күңел тыныслығы таба ала....\nТел – бысаҡ кеүек ҡорал\nНовости / Иман // 27-07-2018, 07:00\nЗәйнулла хәҙрәт өҫтөнән бер туҡтауһыҙ ялыу яҙалар. Шунан һуң уны төрмәгә ултырталар. Шикәйәт яҙыусы кеше, байтаҡ ваҡыт үткәс, ауырый башлай. Ниндәй генә табипҡа мөрәжәғәт итеп ҡарамаһын, уны дауалай алмайҙар. «Шикәйәт яҙғаным өсөн бирелгән язалыр»,– тип, Зәйнулла хәҙрәттән ғәфү үтенергә уйлай....